Среда, 29 Март 2017 17:32\tНарсаначыла дин ючюн азаб чегиб елген (Гливенко) Димитрийни ьуудугъу бла тюбешдиле.\tАвтор Редактор\nНарсана шахарда Рахманинов атлы сабий музыка школда, Нарсананы Никольский клисасында аны 1936-чы джыл ойгъунчуларына дери къуллукъ этиб тургъан, дин ючюн азаб чегиб елген Гливенко Димитрийге атаб тюбешиу болуб етдю. Православ Свято-Никольский гимназияны директору протоирей Знаменский Иоанн тюбешиуню аллын ача, келген къонакълагъа хошкелдилик айта, шахарны администрациясы къураргъа болушхан быллай тюбешиуле аслам бола турлукъларын да билдирди. Класс тышында ишни юсю бла завучну Синявская Татьянаны эмда биология дерсни устазы Сохина Ольганы башчылыгъы бла сабийле , новомучениклени джигитликлерини юсюнден джырлада, назмулада видеоматериалла бла да айтдыла.Бу тюбешиню баш къонакълары, зауаллы Гливенко Димитрийни туудугъу Дмитрий Сергеевич бла тил уста, публицист Ирзабеков Василий болдула. Гимназиячыланы выступленияларындан сора , Дмитрий Сергеевич, шахарчыла бла православ динчиле аны къартт атасын унутмай эслеринде сакълагъанлары ючюн джюрек разылыгъын билдирди. Андан сора джыйылгъанлагъа, новомучениклени юсюнден бусагъатда ангыны терилтген затлагъа къалай къаршчы турургъа кереклисинден Ирзабеков Василий хапар айтды.\tПодробнее ... Опубликовано в\nВторник, 28 Март 2017 15:48\tСабийле приходну площадкасында ойнадыла.\tАвтор Редактор\nБыйыл март айны 26-да Нарсанада Никольский клмисада Гливенко Димитрий шыйыхны сыйына аталгъан христиан дин школну сохталары кеслерини устазлары бла , Предггор районда Нежинский поселокда Раббийни Анасыны «Живонорсный Источник» деген иконасыны сыйына аталгъан клисада болдула. Анда алагъа клисаны тамадасы протоирей Украинцев Александр тюбеди. Клисада протоирей Александр бла иерей Поддубный Михаил, къысха дуа этдиле. АПравослав динчиле сабийлеге, дуаны магъанасындан эмда христианлыны джашауунда оразаны юсюнден хапар айтдыла. Андан сора сохтала приходну площадкасында ойнадыла, кеслерини кючлерин стол теннисде. Футболда эмда волейболда сынадыла.\tПодробнее ... Опубликовано в\nВторник, 28 Март 2017 15:47\tЗеленчюк станседе православ динчилени дджыйылыулары бла тобагъа къайтыулары болду.\tАвтор Редактор\nБыйыл март айны 27-де Къарачай-Черкесияда Зеленчюк стансени Петропавлов клисасында , Къарачай-Черкесияда Къыбла клиса округну клисаларыны динчилерини тобагъа къайтыу адетлери болуб етдю. Ол адетни благочинияны динчиси протоирей Тарнакин Александр бардырды. Ол кюн огъунакъ кезюулю джыйылыуда округну динчилери, пасхада байрамда дин къуллукъланы эмда башха мероприятияланы къурауну оноуун этдиле. Округну джуаблы динчиси протоирей Субтельный Евгений, быйыл мартны 9-да болгъан Орус Православ Клисаны Сыйлы Синоду бегитген документле бла эмда быйыл мартны 24-де болуб етген Епархиал Советни этген оноулары бла православ динчилени шагърей этди.\tПодробнее ... Опубликовано в\nВторник, 28 Март 2017 15:45\tАрхиепископ Феофилакт ушакъны, Лествичник Иоанн шыйыхны юсюнден бардырды.\tАвтор Редактор\nБыйыл март айны 26-да Пятигорске бла Черкесскени архиепископу Феофилакт, Пятигорскени Спасс клисасында Дин къуллукъ бардырды. Архиерейге дин къуллукъ болушлукъну клисаны клириклери этдиле. Анда православ зикирлени регент Куба Анна башчылыкъ этген архиерейли хор джырлады. Владыка бла бирге табын этерге Пятигорскечиле бла къонакълары келген эдиле. Сыйлы Китабдан окъугъандан сора Архипастырь, Инджилде окъулгъанны магъанасында джыйылгъанлагъа ауаз берди. Ектения дуадан сора архиепископ Феофилакт Украина бла Джуукъ Шаркъда къазауатла тохтасынла деб тилек этди. Къуралгъан адетдеча, Архиерей дин къуллукъну аягъында келген джамагъатха Сыйлы Къачны тутду. Ол кюн огъунакъ ыйых кюн сайын болуучусуча Владыка православ дин ахлулары бла ушакъ бардырды. Архиепископ Феофилакт, бюгюннгю дин джашауну сорууларына джуаб берген, преподобный Лествичник Иоанны чыгъармасындан тюрленмей алыннган сезлени сайлагъан эди. Аны этген оюмларын сюзе, Архипастырь энчи эмда джамагъат джарсыуланы къоратыр джанындан къауум вариантланы теджеди.\tПодробнее ... Опубликовано в\nПонедельник, 27 Март 2017 12:57\tПравослав динчи сабийлеге, радикал идеологиядан кенг болууну юсюнден айтды.\tАвтор Редактор\nОзгъан кюнледе Комсомолец поселокда Сергий Радонежский клисаны тамадасы иерей Лукьянченко Георгий 6-чы номерли школну сохталары бла тюбешди. Ол ачы къоркъуу салгъан экстремизм бла ткрроризмни юсюнден сабийлеге хапар айтды. Ашхылыкъгъа тырмашхан адам, кесини ийманын тас этиб радикал идеологияны джанына сирелирге боллугъун да ангылатдыправослав динчи сабийлеге. Келген къонакъ сабийлеге былай эсге салды, ийманы болгъан адам башха динни адамыды деб аны тюртмезге керекди, экстремизмден иги дарман а, Православ динни иги билиу, табын этиу, къатынгдагъыланы сюйю эмда тегерекдегилеге тезюмлюлюкдю деб ангылатды.\tПодробнее ... Опубликовано в\nПонедельник, 27 Март 2017 12:55\tЖелезноводскени Миллет советинде экстремизмге къаршчылыкъны юсюнден селешдиле.\tАвтор Редактор\nЖелезноводскеде курорт-шахарны миллет советини кенгеши болуб етдю. Анда иш повесткагъа, терроризм бла экстремизмге къаршчы турууну мадарларын кючлю этиу деген кирген эди. Анда докладны Пятигорск кърал университетни управления бла право кафедрасыны проффессору Аствацатурова Майя этди, ол миллет биригиуню къалай деменгили джарашдырыргъа кереклисин эмда джаш телюню арасында экстремизм сезимлени туудурмазгъа не этерге креклисини сорууларыны магъаналарын толу ачыкълады. Миллетлени юсю бла шахар комиссияны ишини тамалында, окъуу заведенияланы тамадаларына, закон бла граждан этиканы мардаларын баджарырча контрольну къаты этерге кереклисин айтыргъа деген оюм этилди. Ол тюбешиуге православ динчи Пронь Алексий да къошулгъан эди. Бусагъатда Железноводск шахарда уллу иш этиледи, аны кючюнден миллетле арасында келишиулюк джараша барады.\tПодробнее ... Опубликовано в\nПонедельник, 27 Март 2017 12:53\tКлисаны тамадасы боллукъ къазакъчыкъла бла ушакъ этди.\tАвтор Редактор\nМарьинский стансени школунда Архистратиг Михаил клисаны тамадасы иерей Гордин Александр, джаш къазакъланы тизгине къошулургъа излеген сабийле бла тюбешди. Православ динчи, Православие- къазакъланы джашаулары бла таймаздан байланыб келгенинден хапар айтды сабийлеге. Къазакъла походлагъа тебреб табын этгендиле, андан къайтсала да махтау тилекле этиб тургъандыла. Къоркъуу тюшсе да къуанч болса да къоймагъандыла тилек этгенлерин. Къазакъ шахарла бла станселеде бир къой талай клиса ишлеген да адет болгъанды. Къазакъланы джашауларында христиан дин эм баш орунну алгъанды, ала аны Раббийге, Патчахха ата джуртха къуллукъ этилгенча ангылагъандыла. Емюрледен бери аланы терен ийманлары къазакъчылыкъны джашау къарамлары болгъанлай келеди. Александр бабас, кеслери тенглилени арасында ол шартланы сакълай юлгюлю болугъуз деб чакъырды сабийлени.\tПодробнее ... Опубликовано в\nПятница, 24 Март 2017 16:19\tПраослав динчи музыка школну устазлары бла тюбешди.\tАвтор Редактор\nБыйыл март айны 22-де Нарсана шахарда Рахманинов атлы музыка школда, билим бериу джаны бла Нарсана клиса окргуну джуаблы динчисини болушчусу протоирей Моничев Димитрийни окъуу заведенияны устазлары бла тюбешиую болуб етдю. Тюбешиу тюз ушакъ халда эки сагъатдан асламны барды. Ары келгенле быллай тюбешиуню энтда къураргъа кереклисин да чертдиле.\tПодробнее ... Опубликовано в\nПятница, 24 Март 2017 16:18\tЕпархияда ат терапиягъа джангы атны саугъа этдиле.\tАвтор Редактор\nАт белинде айландырыб саулукъ бакъгъан (иппотерапия) аралыкъгъа Гамидовланы юйдегилери Музыкальная деген аты болгъан араб тукъумлу байталны саугъа этгендиле. Атны иеси Гамидов Анатолий кесини ауруун билгенден сора , сакъат сабийлеге иппотерапия этген аралыкъгъа атны беригиз деб осият этген эди. Ол ауушхандан сора аны юй бийчеси осиятын къабыл этгенди. Аллахны сюйген къулу Анатолийни ол бир дуниясы джарыкъ болсун.\tПодробнее ... Опубликовано в\nПятница, 24 Март 2017 16:17\tКлисаны тамадасы бешинчи классны сохталарына китаб окъууну уллу хайыры болгъанынндан хапар айтды.\tАвтор Редактор\nБыйыл март айны 23-де Къабарты-Малкъарны Солдат стансесини китабханасында бешинчи классны сохталарыны православ динчи бла тюбешиулери болуб етдю. Тюбешиуню темасын православ китабха атадыла. Сабийле китаб басманы юсюнден сейир докладла хазырлагъан эдиле андан сора да китаб окъууну магъаналыгъындан назмула да айтхан эдиле. Келген къонакъланы христиан дин школну хору джырлаб къуандырды. Андан сора иерей Молдованов Евгений, билим алыуну эмда аны тюз хайырландырыуну уллу магъанасын болгъанындан хапар айтыб андан сора да сабийлени сорууларына джуабла берди.\tПодробнее ... Опубликовано в\nМинераловод клиса округну джуаблы дин къуллукъчусун сайладыла.\tЧеркесскени православ клисасында детдомну сабийлери болдула.\tАрхиепископ Феофилакт, протоирей Тарнакин Александргъа Архиерейли грамота берди.\tБештау монастырны дин къарнашлары тобагъа къайтхан адетни этдиле.\tВ началоНазад12345678910ВперёдВ конец\tСтраница 6 из 231\tГлавнаяАнонсыНовостиОбъявленияАрхиерейКавказский паломникъПриходыМонастыриДуховенствоСвятыниОтделыВидеоЖизнь ЦерквиФотоПресс-досьеЕпархиальное собраниеЕпархиальный советДокументыКонтакты


Бизнес планирование - крупных зданий и объектов » Золотая жила » Например, необходимо изучить состояние\nАвтор: Admin Опубликовано: 15-03-2013, 02:56 Комментариев: (0)\nБиягъында Борис айтханлай, экигиз уллу шохла болуб къалыгъа да боллукъсуз. Экинг да фахмулу джашласыз. Сен, Юсюп, билимлисе орус, европа культурала бла иги танышса. Сен а, Альберт, тамырдан чыкъгъан, къарачай джашса. Экигиз джетмеген джерлеригизни бир-бирине къошсагъыз, халкъыбызны культурасына уллу юлюш къошаргъа боллукъ эдигиз. Сен, Юсюп, Альбертге билгенинги айта тур. Сен а, Альберт, Юсюпге кёз-къулакъ бол, атыб къойма... – деди. – Да кто он такой, сопляк, меннге «кёз-къулакъ» болургъа, атыб къояргъа, къоймазгъа да?! – деб, Юсюп Муссагъа ачыулу къарады. – Юсюп, биягъында Мусса Альбертге «кесингден уллу бла демлешме» дегенинде, кёремисе, ауузун къатычыкъ къысыб тургъанын. Энди мен сеннге айтама, Мусса бла демлешме! Бузма адетни! – деди Борис Юсюпге. – Ладно, кечигиз. Продолжаем дальше... – деген Юсюпню айтханын этерге, ичгибиз да бошалгъан эди. Мен, столну юсюнден къалгъан-булгъанланы алыб челекге ата, столну сюртюб тазаладым. Ол Мусса келтирген, биз ичлерин бошалтхан гитче коньяк шешачыкъланы, Тохчукъланы Борис джыйыб, шкафыны ичине салгъан эди. (Бюгюн-бюгече да «Муссаны шешачыкълары» деб, багъалатыб, асыраб турама деученди Тохчукъ улу, тюбешиб, ушакъ этгенибиз болса). Ма алай бла танышхан эдим мен Юсюп бла. Ол кюнден сора, джангылмай эсем, 12 кюнден Батчаланы Муссаны ток уруб ауушхан эди. Мен къой къыркъаргъа Къалмукъгъа кетиб, талай кюн туруб къайтхандан сора билген эдим закий Муссадан айырылгъаныбызны. Муссаны аманаты меннге уллу борч болуб тюшген эди. Мусса кетгенден сора, джыйырма бла алты джылны шохлукъ джюрютген эдик Юсюп бла мен. Бири бирибизни ангыламагъан кюнлерибиз да болгъан болур эдиле. Алай болса да, ангылагъан кюнлерибиз бютюн да кёб эдиле. Башында джазгъаныма кёре, Юсюпню бир ачыулу, аман адамны юсюнден хапар айтханча суратладым болур? Хоу, ачыулу эди, «максималист» эди, юй турмушдан чыртда хапары джокъ эди, бетсиз-фахмусузланы, алдагъанланы, урлагъанланы, тил этгенлени кёрюб болмай эди, адам сёзге бек къарагъан, сабий кёллюрек эди, дженгил кёлкъалды болуб къала эди, адамлагъа ишекли къарай эди, алай а, джетген кюнде, къарыууна кёре ёрге къоба эди, джюреги халал эди, билими терен эди, фахмусу уллу эди.


Эльбрусоид :: Форум :: ЭЛЕКТРОН БИБЛИОТЕКАНЫ ЮСЮНДЕН\nКъарачай-Малкъар электрон библиотеканы джыйыу - бек керекли иш болгъанын къайтарыб айтыр кереклиси джокъду. Къагъыт китабланы электрон кебге къуюб, джарашдырыб, кютюпханеге салыу - къыйын ишди. Алай а, бу сууаблы ишни этгенлеге бир айтырым барды.\nБизни халкъгъа къаршчы ётюрюк, джалгъан дау, хылымылы зат айтылгъан джерлери да болуучандыла китабланы. Аны себебли, китабланы электрон библиотекагъа салырдан алгъа, алада джазылгъанны окъургъа, тинтерге керекди. Аллай джерлерин къысхартыб, алай салсакъ иги болур, ансы терс джазылгъанны мингле, миллионла окъурча этгенден хайыр болмаз. Игилик этебиз деб, аманлыкъ этиб къоймайыкъ.\nАллай джерлерин къысхартыб, алай салсакъ иги болур\nСора тутуб китабны бир джарын салыб, башхасын къалай къысхарта турлукъбуз? Бу халда чырт салмагъан игирек тюлмюдю?\nКитаб не да чыгъарма ёресине бизге къаршчы джазылгъан эсе - аны салмазгъа керекди. Алай а, кёбюсю тюз джазылыб, бир-бир джерлери халкъны тарихине, сыйына, намысына къатыла эселе - алайларын къысхартыргъа, "купюра" этерге эркинбиз. (купюра - сокращение литературного, научного произведения или произведения искусства из цензурных или иных соображений).\nКесим тюбегенме аллай затха, мени кёлюме да аллай зат болса, китабны салмай къояргъа тыйыншлы болур, деб келеди.\nКитабны библиотекагъа салмай къойгъандан тынчы джокъду. Башха мадар джокъ эсе - алай этерге керек болур.\nЁзге, бир-эки чапрагъы ючюн бютеу китабны харам этиу да тюз болмаз.\nАйтханымча, купюрала этилиб, салынса иги боллукъ эди.\nБашха джол да барды. Бир иги историк, сёз ючюн Кипкеланы Зарема, бу ишге къошулса, аны комментарийлери бла тарих китабланы къысхартмай, тургъанларыча библиотекагъа салынсала да, хата болмаз эди.\nАлай болса да, табыча, къолугъуздан келгенча, этериксиз. Мен къоркъуууму айтдым - ишни этерик а сизсиз да, Аллах болушсун.\nКитабны библиотекагъа салмай къойгъандан тынчы джокъду.\nТюз айтасыз, алай а, салмай къоймайыкъ деб, мадарла излей турабыз.\nвсё же я думаю что словосочетание "ЭЛЕКТРОН БИБЛИОТЕКАНЫ....." не правильное..\nследовало бы так: ЭЛЕКТРОННЫЙ БИБЛИОТЕКАНЫ....\nкитаб джангы болса аны чыгъаргъан адамгъа сормай салыргъа мадар джокъду, аны разылыгъы керекди. Андан сора китабны ичинде джазылгъан затлада бизге заран джетдирирча джазма болса аны кетериргеда иесинден разылыкъ алыргъа керекди.\nКъарачай тюрк тилни джорукъларына кёре джазсакъ, тюзю "ЭЛЕКТРОН КЮТЮПХАНЕ" не да "ЭЛЕКТРОН БИБЛИОТЕКА" боллукъду. Ал сёзню тамыры алыныб, экинчи сёз анга къошулуб къалады. Сёз ючюн, тенглешдир: Советская власть - Совет власть, Коммунистическая партия - Коммунист партия, Герой Советского Союза - Совет Союзну Джигити, Международная Тюркская Академия - Миллетлеарасы Тюрк Академия.\nДжарамаз китабны тюрлендирирге, аны кёрюрле, кюлюрле да турурла бизге, алай этдиле деб.\nТюз айтаса. Алай а, "авторское право" къыйынлыкъгъа джете тебресе, иш бек акъырын барлыкъды. Авторланы табыб, ала бла келишгинчи - заман кетерикди. Ёзге, джорукъну бузмазгъа излей эсек - келишиу джол бла барыргъа керек болур. Алай болса да, бу затдан хапарлы бир юрист консультация берсе, артыкъ болмаз.\n"Джарамаз китабны тюрлендирирге, аны кёрюрле, кюлюрле да турурла бизге, алай этдиле деб".\nДжукъ айтханлагъа джууаб эте барырбыз. Ётюрюкню кесибиз тиражировать этмейик ансы.\nКитабланы хылымылы джерлерин купюра этиб, къысхартыб чыгъарыу, бола келген адетди. Алийланы Умарны "Къарачай" деген китабын илму-излем институт да алай къысхартыб чыгъаргъанды.\nбек сау болугуз.. учимся..\nХоншуларыбыз, бир китабны джангыдан басмалагъан эдиле алгъаракъ, революциягъа дери чыкъгъан эди биринчи кере, бир оруслу аскерчини мемуарлары болур эди дейме. Джаратмагъан джерленин кетерген этген эдиле. Аны кёрюб бизни илмучула алагъа кюлюб тургъан эдиле, кетерген затларын да кёргюзтюб. Аны да юлгюлгюге келтириб алай этиб битеу тарихлерин да алай къурайдыла деб. Бизге да алай айтырыкъдыла ол заманда.\nОхо да, бизге аман айтылгъан китабланы бир джанына сала (ала алай кёб да болмазла), тюзю джазылгъан китабланы да библиотекагъа сала бир барайыкъ. Къолайсыз китаблагъа да бир оноу болур, аланы къалай хайырландырыргъа кереклисине да бир сагъыш этейик.\n1.Ол сен хазырлагъан китаб бек керекли китабды. Аны библиотекагъа къалай салыныргъа боллугъуна дагъыда бир джол. Китабны бир автор джазмагъанды. Анда бёлюмлени тюрлю-тюрлю авторла джазгъандыла. Аны себебли, статьяланы башха-башха кеслерин салыб барыргъа боллукъду библиотекагъа. Сёз ючюн, культурабызны юсюнден Лайпанланы Хамид бла Дудаланы Махмуд джазадыла - аланы ол тинтиулери башха салынады да къалады. Къалгъанла да алай. Осал джазылгъан статья да, автору да бир джанында къаладыла.\n2. Сканировать этерге кёб китаб бар эсе, халкъгъа бегирек кереклиле алгъа хазырлансала. "Карачаевцы. Выселение и возвращение (1943-1957). Материалы и документы" деген китаб бармыды сизде? Аны республикан комиссия хазырлаб, 1993-чю джыл чыгъаргъан эди. Ол бек магъаналы китабды. Аны табыб, кютюпханеге салалсагъыз, бек уллу иш этерик эдигиз.\nАны себебли, статьяланы башха-башха кеслерин салыб барыргъа боллукъду библиотекагъа.\n"Карачаевцы. Выселение и возвращение (1943-1957). Материалы и документы" деген китаб бармыды сизде?\nБарды. бюгюн огъуна сканировать этиб башлайым\nТемагъызны "ана тилибизде" деген разделге кёчюреим\nЭнди ол ишде терс зат этмезге керекбиз. Мундан алда мен бир китабны сканировать этиб www/karachaevsk.info сайтха салыргъа излегенимда иеси бир кесек туркълаб салырсыз, бусагъатда салыб къоймагъыз деб тилегенеди. Биллик тюлбюз иги иш этдикми, огъесе заран салдыкъмы адамъа. Юрист бизге ол ишни юсюнде болушлмаз. Биз кесибизни джазыучуларыбызбла юристлени юслерибла селеше тебресек иги иш этмезбиз. ол алай кеб заман аллыкъ болмаз деб келеди келюме. Аллах бергенча телефонла бардыла, звонить этиб разылыкъ ала турсакъ кесибизгеда сый, аланыда келлери иги болур.\nКЁЛЮМЕ КЕЛГЕН дагъыда бир зат.\nКитабланы электрон библиотекагъа салгъан сагъатда, китаблары бла бирге авторланы биографиялары, библиографиялары да салына барса иги боллукъ эди. Бир къауум китабны кесинде авторну юсюнден джазылады. Бир-бир китаблада джазылмайды. Джарашдыргъанлагъа бираз иш къошулса да, окъуучула разы боллукъ эдиле.\nТюз айтасыз. Алай а, бир-бир авторланы юслеринден информация табхан алай тынч боллукъ болмазмы? Эски китабланы авторларыны юсюнден артыкъсыз да Къалай дейсиз?\nТабылгъан салына барса. Табалмагъаныгъызны "быллай автордан хапарлы бармысыз?" деб, былайда джазсагъыз, болушурукъ бир адам чыгъыб къалыр. Мен да билгеними айтырма. Алай эте, иш тюзелиб кетер.\nАвторланы юсюнден къалайда джазылса тыйыншлы болур? Китабны ичине салыргъамы керекди?\nи менге бир англатыгъыз...нек айтылады ана тилибизде деб?ата тилибиз деб нек айтылмайды...\nаналаны сыйы теппемдеди...сейир болуб сорама.\nCалам Азамат! Энди сен айтхандада барды тюзлюк, хапар джокъду. Алайя хоншуларыбыз "стратегия" бла тюз этедиле, кеслерида бу джолну эртде айыргъандыла. Нек десенг?! Сёз ючюн биринчи Минги Таугъа ким мингенин алсанг: Биз къарачайлы Хыйса биринчиди деп кёкюрегибизге уруп, махтаным тургъанбыз; Хонлушарыбыза ол заманда хар табылгъан жерде юйню хунасындан башлап китаблагъа дери Ол къабарты деп жазып тургъандыла, кюлкюлюк да болгъандыла ол заманда, айблы да болгъандыла. Щёндюгю заманда уа кесинг кёресе ол соруу не ары не бери болмай турады. Тыш адам тюзюн билеме десе 90% жерде Хыйса къабарты деп жазылып.....а сени-мени сёзюме киши ийнаныргъа излерик тюйюлдю. Ол себепден бу соруугъа терен сагъыш этерге керек болур деп келеди эсиме....


[, Флеш 4 сезон 20 серия смотреть, Флеш 4 сезон 20 серия сериал, Флеш 4 сезон 20 серия*Флеш 4 сезон 20 серия 2018. Новинки Кино. Флеш 4 сезон 20 серия, Флеш 4 сезон 20 серия смотреть онлайн 19/03 | fitlist\n[, Флеш 4 сезон 20 серия смотреть, Флеш 4 сезон 20 серия сериал, Флеш 4 сезон 20 серия*Флеш 4 сезон 20 серия 2018. Новинки Кино. Флеш 4 сезон 20 серия, Флеш 4 сезон 20 серия смотреть онлайн 19/03\n2755 Franklin Street, 36784\nAbout [, Флеш 4 сезон 20 серия смотреть, Флеш 4 сезон 20 серия сериал, Флеш 4 сезон 20 серия*Флеш 4 сезон 20 серия 2018. Новинки Кино. Флеш 4 сезон 20 серия, Флеш 4 сезон 20 серия смотреть онлайн 19/03\nFacilities at [, Флеш 4 сезон 20 серия смотреть, Флеш 4 сезон 20 серия сериал, Флеш 4 сезон 20 серия*Флеш 4 сезон 20 серия 2018. Новинки Кино. Флеш 4 сезон 20 серия, Флеш 4 сезон 20 серия смотреть онлайн 19/03\n[, Флеш 4 сезон 20 серия смотреть, Флеш 4 сезон 20 серия сериал, Флеш 4 сезон 20 серия*Флеш 4 сезон 20 серия 2018. Новинки Кино. Флеш 4 сезон 20 серия, Флеш 4 сезон 20 серия смотреть онлайн 19/03 Reviews


Бир адамгъа теджелген хант юлюш 150 грамм къой бауурдан, 100 грамм ич джаудан, бир сарысмакъ тишден, шибижиден этиледи. Тузну адам сюйгенича къошады.\nБауурну къайнай тургъан суугъа салыб, бир кесек къайнатхандан сора алыб, ууакъ-ууакъ туураб, юсюне тузлу суу чачыб, къойну ич джаууна чырмаб, шампургъа кийириледи. Аны отну кёсеуюне салыб, юсюне тузлукъ неда шорпаны аз-аз къуя, джау бауургъа сингинчиннге дери биширирге керекди. Хазыр болгъандан сора ол аламат хант тепсиге иссилей бериледи.\nБир адамгъа теджелген хант юлюш 200 грамм тууар джюрекден, 5 грамм ундан, 5 грамм къайнагъан джаудан, 15 грамм томатдан, бир сохандан, лавр чапыракъдан, сарысмакъдан, къызыл шибижиден этиледи. Тузну адам сюйгенича къошады.\nДжюрекни 35-40 грамм ауурлукълары болгъан кесеклеге туураб, туз себиб, ууакъ тууралгъан сохан бла къууурулады. Анга томатны къошуб, сагъат джарымгъа къоюлады. Исси табада будай унну бети мор болгъунчунга дери къуууруб, шорпа бла къатышдырыб, ол бир къууургъаныбызгъа къошабыз. Андан сора лавр чапыракъ салыб, сарысмакъ къошуб, 5-10 минутну тутаргъа керекди. Хазыр болгъандан сора ол дамлы хант тепсиге бериледи.


Блокада Ленинградны таулу къоруулаучусу | Электронная газета "Заман"\n«Атабыз урушну юсюнден артыкъ сагъыныргъа сюймегенди, анда кёрген къыйынлыкъланы юслеринден жукъ да айтмагъанды. Жаланда аскерчиле ачдан бек къыйнала эдиле деген болмаса. Алай урушну юсюнден кино болса, къараялмай, отоудан чыгъып кетгени эсимдеди. Баям, къазауатда кёрген къыйынлыкъла эсине тюше болур эдиле»,-дейди Мухарбекни жашы Халим.\nАтабий улу Къызыл Аскерге къуллукъ этерге 1940 жылда, къыралыбызны башха 18-жыллыкъ жашларыча, чакъырылгъанды. Алай анга юч жылны къуллукъ этип, юйюне Холам-Бызынгы ауузгъа туугъан элине къайтыргъа тюшмегенди. Ефрейтор Атабийланы Мухарбек къуллукъ этген 142-чи стрелковый дивизия урушну биринчи кюнюне Ленинград областьны Лахденпохья шахарны тийресинде тюбегенди. 1941 жылны сентябрь айындан 1943 жылгъа дери Лемболов кёлню тийресинде къанлы сермешле бардыргъанды. 1943 жылда Волхов эм Ленинград фронтла Ленинградны блокадасын тешгенден сора, аскер къауум 67-чи Армиягъа къошулуп, Синявинону къоруулау къазаутха да къатышханды.\n1944 жылда 31 майда уа Атабийланы Мухарбек «За боевые заслуги» майдалгъа тийишли кёрюлгенди. 588-чи стрелковый полкну командованиясыны бегиминде айтылгъаныча, Мухарбек Уллу Ата журт урушну биринчи кюнлеринде окъуна да кесин Ата журтубузну батыр къоруулаучусуча кёргюзтгенди. 1941 жылда декабрь айда Невская Дубровка ючюн къазауатда ол биринчи кере жаралы болады. Экинчи 162-чи энчи бригаданы къауумунда 1944 жылда Петергофну къоруулау сермешледе жаралы болады. Аны сол аягъыны тобукъдан тёбен жанына минаны сыныгъы тийип, юзюп алгъанды. «Полкда къуллукъ этген кезиуде ол кесин батыр аскерчи болгъанын кёргюзтгенди. Ол душманланы къырыр мурат бла бир ненча кере ал сатырлагъа чыкъгъанды»,-деп жазылады Мухарбекни саугъалау документде.\nГоспитальда кесине бакъдыргъандан сора холамлы жаш юйюрюн излей, кёп кавказлы аскерчилеча, Къазахстаннга атланады. 1957 жылда, таулу халкъ бла бирге туугъан журтуна къайтып, Атабий улу юйюрю бла Къара-Суу элде тохтайды. Жарасына да къарамай, колхозда малчы болуп кёп жылланы ишлегенди.\nЛенинградны таулу къоруулаучусу Атабийланы Мухарбек 1980 жылда ауушханды, ол дуниясы жарыкъ болсун. Алай аны аты унутулмагъанды, 7 сабийини, 17 туудугъуну, аладан туугъанланы эслеринде ёмюрлеге къаллыкъды. Ала Мухарбекни аскерчи суратын, майдаллагъа замандан саргъалгъан документлерин юйде бек багъалы, сыйлы хазнаныча сакълайдыла. «Атабыз бир заманда да урушда болгъанына, анда санын тас этип къайтханына да тарыкъмагъанды. Ол къыралдан льготала, болушлукъ да алыргъа унамагъанды, Ата журтум ючюн тёкгенме къанымы деп. Аны документлери, майдаллары бизге барыбызгъа да ол тёлюню жигитлигини, кишилигини, тёзюмлюлюгюню юлгюсюдюле»,-дейди бизге Ленинградны таулу къоруулаучусуну жашы Халим.\n20.01.2021 - 11:26 → Елена Образцова: «Малкъаргъа жолоучулукъ эсимден кетмезлик, кёлюмю кётюрген сейирлик сагъатладыла».\n26.08.2020 - 08:09 → АЗАТ БОЛУП КЪАЙТ\n21.08.2020 - 08:41 → Университетни анимация студиясы грантха тийишли болгъанды\n17.07.2020 - 08:06 → Бай тирликни, монглукъну белгисине саналгъан тепсеуюбюз


Фахмула бла кюрешиу адет » Бизнес планирование - крупных зданий и объектов\nБизнес планирование - крупных зданий и объектов » Компания Adobe » Фахмула бла кюрешиу адет\nАвтор: Admin Опубликовано: 1-02-2006, 05:06 Комментариев: (0)\nФахмула бла кюрешиу адет да - ол заманладан келе болур, эшта. Юлгюге 1937-чи джыл къарачай газетде басмаланнган бир статьяны келтирейик. КЪАРАЧАЙ ПИСАТЕЛЛЕНИ СОЮЗУНДА КИМЛЕДИЛЕ?* "Къарачайны революциягъа дери кесини басмасы, джазыучулары болмагьанды. Октябр революцияны кючюнден Къарачайны кесини басмасы, окъууу болду. Ленинни-Сталинни миллет политикасыны тюзлюгю бла джюз джылланы унугъуб, патчахлыкь джолунда эзилиб келген Къарачай миллетде уакь-уакь басдырылыб, тотланыб тургьан фахмула, талантла ачыла башладыла. Класс джау да бу кёзюуню унутмагьан эди. Аны уу къолу былайгьа да джетген эди. Халкъны джауу, буржуа миллетчи Гюрджю улу кесини джырчысын, биринчи таянчагьы, уллу апендини джашы Ёртен улун Къарачай джазыучуланы башына салгъан эди. Ёртен улу кесине биринчи задачагьа Гюрджю улу бандитни Маурер шпионну махдагьанны сала эди. Ол, ёсюб келген джаш тёлюге, джаш джазыучулагьа, джырчылагъа къаш-баш тюйюб сууутхан болмаса, не аз да болушмай эди. Ёртен улу кесини Союзуна членнге буржуа миллетчиле, Гюрджю улуну биринчи джакълары Къаракёт улун, Батча улу А-К-ни, Гебен улун алгьан эди. Кёб турмай алагъа Байкъул улу да къошулгьан эди. Бу класс джауланы джыйымдыгъы Гюрджю улуну ышыгъы бла не сюйселе аны этиб тургьандыла. Ала Къарачайны бюгюннгю джарыкь къууанчлы, насыблы джашауундан, болумну тюрлениуюнден, джаш тёлюню ёсюмюнден, окъуудан, эркинликден, таулу тиширыугъа ачылгъан джолладан, Ленинни-Сталинни партиясыны къадарын-хорламын джазаргъа сюймей эдиле. Ала джашаудагъы кертини джазмай эдиле. Аланы къуру да баш темалары апендиле, попла бола эдиле. Былай бла талай джыл тайышхандан сора къарачай "писателлеге" тамадагьа Байкъул улу Дауут тюшдю. Дауут да, Ёртен улуну джолундан джалламагьанды. Ол да аны онг къолу эди. Дауут писателлени союзундан ол бандит шайканы чачалмагъанды. Кеси да алагъа къошулуб, аланы бирлери болгьанды. Байкъулланы Дауут тамадалыкь этиб, халкъны джауу, предатель, бандит Аппа улун биринчи этиб членнге алгьанды. Андан сора класс джауланы Боташланы Абидатны, Биджиланы Асхатны, Эбзеланы Шахарбийни членнге, Орус улу Махаметни кандидатха алгьанды. Орус улу Махаметни не китабы, не сборниги чыкъмагьанды. Аны Устав бла кандидатха алыргьа да болмай эди. Байкъул улу бла Аппа улу бандит аны къарачай писателлеге къагьытчы этген эдиле. Не ючюн десенг, Орусланы Махамет Аппа улу бандитни биринчи переводчиги эди. Кёб турмайын аны биягьы экиси обллитогьа салгьан эдиле. Байкъул улу бла Аппа улу сюйгенлерин джазыб, Орус улу да лито бериб, басмагъа ийиб къояргъа таб бола эди. Орус улу Махамет кеси кимди? Ол эм ачы класс джауланы такьмакъларыды. Аны Гюрджю улу Первомайскийден рабфакга келтириб, Къаракет улу Исмайыл бла тилин бир этиб, Къаракет улу класс джау да аны, башха ауругьанла бола тургьанлай, законсуз курортха эки айгьа "солургьа" ийген эди. Андан къайтханлай, Аппа улуну буйругьу бла Кипкеланы М.


Бош затла болсалада, была » Бизнес планирование - крупных зданий и объектов\nБизнес планирование - крупных зданий и объектов » Взлеты и падения » Бош затла болсалада, была\nАвтор: Admin Опубликовано: 7-12-2003, 18:20 Комментариев: (0)\nБош затла болсалада, была керек затладыла. Биз, Sabr да, Бейбарс да, Сапар да, башхала да, менда алагъа къошулуб, назму къаллай болургъа керекди деб, кесибиз ангылагъанча чек салыб, ол чекден чыкъгъан затны джаратмай тура болурбузму? Назмуну ариулугъу, игилиги къуру биз айтханча джазылса боллукъду деб, кесибиз юренгенден баш кёлтюралмай тура болурбузму, джылыбызгъа кёре, артха кетиб, эскиликге тартыб? Алайды деб къоярыкъ эдим, ол чекни биз салмагъаныбыз болса. Назму джазыууну эртдеден салынган джорукълары бек да тюрленмеин, бузулмайын ёмюрледен келедиле. Ол джорукъла табигъатны джорукъларычадыла, кюн батса, ай чыкъгъанча. Биз алагъа эс бёлмей къоярча тюлдюле. Назму джазары келгенле ол джорукъланы терен да иги да билмеин узакъгъа бараллыкъ тюлдюле. Назму джазары келген ол джрукъланы окъуудан, эджиклеб окъуудан, башларгъа керекди. Джорукъсуз джазылгъан назму, назму тюлдю! Бу байракъны былайгъа орнатама. Заман келир, назмугъа бир зат джорукъда керек тюлдю деб да айтырма. Джаш назмучугъа айтырыкъ тюлме алай. Назмучу болургъа излей эсенг, биринчи (эм биринчи), назмуну джоругъу бла джазыб юрен, алай а Лайпанланы Билал айтхан сёзню эсден тюшюрме! «Назмуну назму этген - неден да алгъа - магъанасы бла суратлау кючюдю». Аны юсюнден да, къайтыб, бёлюмлени, басымланы, рифмаланы юсюнден да сёлеширбиз бара барсакъ. Бусагъатчыкъда уа чюйчюкле уруб къойяыкъ, энтда къайтарыб: - рифма – назмуну бет ариулугъу, тыш чырайлыгъы; - магъанасы - назмуну иннети, намысы, джюрек тазалыгъы, ич ариулугъу. Бошайым, ол айтхан рифмаларыма къайтайым да. Бир бирледе алай келеди эсиме, бу эки сёзден сора бизни тилибизде рифма къурубму къалгъанды. Бир талай джырда, назмуда да келишидиредиле бизни назмучуларыбыз бу эки сёзню бир бирине. Ма аллай джырланы бири. Джырлайыкъ, тебсеик, ойнайыкъ Къыз къачыргъанбыз тенгиме. Андан арысы, алгъышла «тутайыкъ», «барайыкъ» рифма бла. Энтда бир джыр. Туугъан кюнюне тенгиме. Къызда барды, джашда бард Алгъыш этебиз тенгиме. Джырны андан арысы биягъа алгъышла «болсун», «толсун» деген рифмала бла тохдаусуз барады. Сен да, Рамазан, бу рифмалагъа къондунг. Ма, Sabr санга джазгъан сёзлени бири: «Сеннге дери да кёб айтыла келген сёзлени къайтарыу, назмугъа джукъ къошмайды». Менда къошайым. Назмучу кесича кёре билирге керекди нени да, кесини сёзлери бла, кесини сезимлери бла джазаргъа керекди. Башгъаланы сёзлерин чайнамаз ючюн, аланы джазгъанларын билирге керекди. Кёб затны билирге керекди, бу къыйын ишде. «Назмуну назму этген - неден да алгъа - магъанасы бла суратлау кючюдю». Энтда бир юлгю келтиреим, назму ишде чот къуру джорукъда болмагъанын. «Алай акъыллы эсенг, кесинг нек джазмайса назмула?» - деб бир сор манга Рамазан. Джазыб кюрешгенме, алан, джукъ чыкъмайды ансы. Бара да онушар дюрюню чыгъа, кёб кюрешгенме, дыгаласгъа кириб, бир затны ангылагъанчы. Ангылагъаным а олду: Табигъатдан, Кёкден келмеген эсе фахмулукъ, джорукъланы къаллай бир тюз салсангда, назму къургъакъ сёзледен ары бармайды. Былайда, форумда да, джашауда да, чот оруслула айтханчады: «рыбак рыбака видит издалека».


Режиссёрла бла артислени усталыкълары тамашагъа къалдыргъандыла | Печатная версия газеты "Заман" на портале СМИ КБР\nРежиссёрла бла артислени усталыкълары тамашагъа къалдыргъандыла\n25 ноября, 2019 - 16:58\nБеш кюнню ичинде Нальчик "Южная сценагъа" къонакъбайлыкъ этгенди. Ол 17 ноябрьде Али Шогенцуков атлы Къабарты къырал драма театрда башланнганды, бошалгъан да анда этгенди.\nБайрым кюн аны къууанчына келгенлеге бек алгъа Абхазияда С.Чанбаны атын жюрютген театр "Берег неба" деген сахна оюнун кёргюзтгенди. Андан сора уа жыйылгъанланы КъМР-ни культура министрини къуллугъун толтургъан Мухадин Кумахов алгъышлагъанды. «Театр байрам баргъан кюнле бек терк озгъанча кёрюндю бизге. Ол фестивальгъа къатышханланы, бютюнда Юг Осетияны бла Абхазияны биринчи кере келген артистлерини, эслеринде хычыуун кезиуча къаллыгъына ишекли тюйюлме»,-деп, бу ахшы иш тёреге айланырыгъына ышаннганын да билдиргенди.\nАндан сора фестивальгъа къатышханлагъа багъа бергенлени къауумуну башчысы, Россей Федерацияны Театрда ишлегенлерини союзуну Ара аппаратыны къурау-чыгъармачы бёлюмюню драма эм миллет театрланы кабинетлерини таматасы Марина Корчак сёлешгенди. Ол фестиваль бийик даражада ётгенин чертип айтханды. «Анга сейир этерча тюйюлдю – кавказ режиссура, артистлени ишлери да не заманда да сейир болгъандыла. Ол ахшы тёреле жашайдыла»,-деп, миллет театрланы кеслерини энчиликлерин сакъларгъа эмда ала халкъныкъы болгъанларын унутмазгъа чакъыргъанды.\n- Миллет маданиятны ёсюп келген тёлюлеге сакъларыкъ жаланда театрды. Нек дегенде шёндю ана тилледе жазгъанла аздан-аз бола барадыла. Кинематограф асламында орус тилдеди. Алай эсе уа, театр - тиллени сакълагъан, аны тёлюден тёлюге ётдюрген жангыз искусстводу.\nЖарсыугъа, бюгюнлюкде театргъа келген жаш адамла, ана тиллеринде баргъан сахна оюнну ангыламай, тилманчлыкъ этилирин тилегенлерин кёргенме, ол къайгъы этдиреди эмда къараучула бла, бютюнда бег а жаш адамла ишлерге, юйретирге, кёллендирирге кереклисин кёргюзтеди,-дегенди Марина Корчак.\nАны оюмуна кёре, фестиваль бардырылгъан тогъуз жылны ичинде аны даражасы, анга къатышханланы фахмулулукълары да ёсгендиле.\nТеатрны режиссёру, драматург, РАТИ-ГИТИС-ни кафедрасыны доценти Екатерина Гранитова-Лавровская уа къууаннганын жашыралмай эди. "Регионну театрларындан чыртда хапарым болмагъанды, энди уа айтыр сёз тапмай къыйналама. Мында театр жашау боркъ-боркъ этип къайнайды. Кавказда анга сейир бек уллуду. Мен кёрген, эшитген затларымы алыкъа сюзерге, оюмларгъа керекме. Болсада ал акъылым бир да болмагъанча аламатдыла",- дегенди ол.\nТеатр кесаматчы, журналист, РФ-ни Театрда ишлегенлени союзуну члени, "Страстной бульвар, 10" эм "Театрон", "Ревизор.ру" журналланы келечиси, театр кесаматчы Павел Подкладов да ма алай жюрек кётюрюулюкде сёлешгенди.\n- Быллай фахмулу режиссёрланы бла актёрланы кёрюрме деп эсимде да жокъ эди. Мында кёргеним манга уллу эмда аламат саугъады, - дегенди.Алай кемчиликлени юсюнден да айтылмай къалмагъанды. Къыралны миллет театрларыны болумларыны, аланы айнытыуну онгларыны юсюнден да баргъанды сёз.\nАндан сора уа хычыуун жумуш башланнганды. «Бек иги жаш актёр» деген номинацияда Юг -Осетияда К. Хетагуров атлы къырал драма театрны артисткасы Зарина Бекоева хорлагъанды. Ол Антигонаны ойнагъанды. Жаш къызны бу биринчи уллу ишиди. Къабарты къырал драма театрны артисти Имран Бляшев да аллай атха тийишли болгъанды. Аны сахнада тамата коллегалары Борис Хадзегов бла Ахмед Хамурзов, Горький атлы Орус къырал драма театрдан Замир Ораков "Экинчи планлы бек иги эр киши роль" номинацияда атларын айтдыргъандыла.\nЧеркесскде М.Аков атлы драма театрдан КъЧР-ни сыйлы артисткасы Тезада Тутова "Экинчи планлы бек иги тиширыу роль" ючюн саугъаланнганды. Къабарты драма театрдан КъМР-ни сыйлы артисткасы Фатима Чехмахова ("Жауунну сатыучулада" Лиззини ролю ючюн) эмда Адыгеяны И.Цея атлы миллет театрыны артисти, Адыгея Республиканы сыйлы артисткасы Асиет Вайкок "Бек баш тиширыу роль" номинацияда айырмалы болгъандыла. Бек иги эр киши рольну ойнагъанлагъа Къулийланы Къайсын атлы драма театрны директору, КъМР-ни халкъ артисти Жангоразланы Мажит эм Шимал Осетия-Аланияны В.Тхапсаев атлы къырал академиялы театрдан РФ-ни сыйлы артисти Казбек Губиев саналгъандыла.\nАбхазияны С.Чанба атлы къырал драма театры уа "Бек иги актёр ансамбль" деген саугъа къоллу болгъанды. Классикалы комедияны аламат кёргюзталгъанлары ючюн а Ставропольну Лермонтов атлы академиялы театры саугъаланнганды. "Бек иги сценография" номинацияда уа Адыгея Республиканы И.Цея атлы Миллет театрына жетген болмагъанды.\nРФ-ни искусстволарыны сыйлы къуллукъчусу Касей Хачегогу, КъМР-ни искусстволарыны сыйлы къуллукъчусу Роман Дабагов бла Мызыланы Аубекир "Бек иги режиссура»" номинацияда алгъа чыкъгъандыла. "Фестивальны эм иги сахна оюнуна" уа Руслан Фировну "Жауунну сатыучу" деген спектакли саналгъанды.\n24.09.2018 - 11:05 Эл унутмайды Кязимни\n30.11.2018 - 14:54 Аналагъа махтау сала, баш ура\n06.03.2018 - 13:15 Жаш профессионаллагъа - майдалла, сертификатла, тортла\n19.08.2019 - 20:41 Ич туризмни ёсюуюне къайгъыра


ТАС БОЛУП КЪАЙТХАН НАСЫП | Электронная газета "Кабардино-Балкария"\nАхмат бла ол жыйырма беш жыл жашагъандыла бирге. Насыплы да болгъандыла. Аны игилигинденми, Асиятны тирилигинденми, ариу тургъандыла, ортада сёз болгъанбыз деп айталлыкъ тюйюлдю бири да. Алай бары да бош кёреме эдим, Ахмат башхагъа ажашханды. Созуп турса да, ол тиширыугъа кетерге сюйгенин жумушакъ айтыргъа кюрешгенди.\n– Сабийи боллукъду. Мен аны атып къоялмайма. Ангыласанг сюеме…\nДа, хау, сабий бла къууандыралмагъанды аны Асият. Алай болмазын билгенде, кетерге хазырланнган эди эртте жаш заманында окъуна, сюйгенин тюп этерге къоркъуп. Болсада иймегенди аны Ахмат. Экиси да бир акъылгъа келишип, сабий юйден алып, ёсдюргендиле къыз. Юйюр болургъа кюрешгендиле.\nАл заманда къайын анасы ол ишге бюсюремегенди. Артда уа, къызчыкъ: «Ынна», – деп, аны этеклерине тагъыла башлагъанда, кеси-кесине айып этгенди: «Къуранда да айтылады ёксюзню ёсдюргенден сууап иш жокъду дуния башында деп. Бу мёлекчик ючюн не дау айта турама? Аллахны сабийи кёпдю, береме десе, энтта да берир», – деп, ачханды жюрегин къызчыкъгъа. Сау болсун. Къайын анасына бир да ыразыды Асият. Къызчыкъны ариу ёсдюргени, юйретгени ючюн, бу къыйын кезиуюнде билеклик этгени ючюн а бютюнда.\nКеси кетерге керек эди Асият бу юйден. Къайры? Къарындашы, ата юйюн сатып, уллу шахаргъа кёчгенди, сабийлерин окъутхан сылтау бла. Уллу заводда инженер эди ол. «Кесинден къоллары акъыллы болгъан Камалым», – деучю эди Асият ойнап къарындашына, аны къолундан чыкъгъан сейир затланы кёрюп. Ара шахарда окъуп келген эди ол. Бюгюн а къырал чачылды, завод, фабрика да жокъ, сатыу этеди энди уллу заводну баш инженери бир базар тийресинде.\nАсият къайры да кетерик эди, хаух фатарлада да турадыла адамла, къайын анасы болмаса. Асият анга керек эди. Угъай, ала экиси да керек эдиле бир бирге. Аны Асият толу ангылагъанды арт заманда, жашау нёгери жангы сюймекликге бёленнгенде, къызы да, юйюр къурап, эси, жаны бла анга берилгенде. Ол тыш къыралда жашамаса, туура быллай бир да къыйналлыкъ да болмаз эди Асият. Анасы, ыннасы да букъдуруп турадыла андан Ахмат жангы юйюр къурагъанын. Къызчыгъ а тынчаймайды, жюрегине бир ишеклилик тюшюп, кюн сайын сёлешеди, хапар алыргъа кюрешеди.\nАсият школда ишлейди. Бир-эки эр киши, къалгъанлары уа – тиширыула. Аланы сёз бла чимдигенлерин, къарам бла ургъанларын да кётюрген къыйынды. Кёзге ургъан насыпны мияла табакъча сыннганы Асиятны устаз нёгерлеринден кёплени къууандыргъанды. Энди келтирмейди Ахмат омакъ машинасы бла бийче Асиятны школ къабакълагъа дери.\n– Сынмай къалмайды ёхтемлик. Кесин ким эсе да сунуп айлана эди да… – дейди Жаннет.\n– Да, эндиге дери къоймай да иги тургъанды. Къуу терек кибик… – дейди Азиза. – Дагъыда кёремисе аны, жукъ болмагъанча, башын ёрге кётюрюрге кюрешип айланнганын!\n– Не къаты жюреклесиз! Адамны къыйын кюнюнде кёл кенгдиргенледен кёрюп болмагъаным жокъду, – деп, эшикни уруп, чыгъады отоудан Хауа.\nТарды анга анда.\nХау, гитче шахарчыкъда жашасанг, хар не да, къол аяздача, туурагъа чыгъып къалады. Устаз отоугъа кире келип, нёгерлерини къансыз бетлерин кёрюп: «Шо бу окъуу жыл теркирек бошалып, мындан бир жанына кетер эдим», – дейди Асият, къызы чакъыргъанына къулакъ сала.\nТюшден сора къайтады ол юйюне. Сора аш юйде олтуруп, чай да иче, хапар айтадыла къайын анасы бла бирге.\n– Мен алгъа не аманлыкъ этгенме? – деп сорады келини.\nАны мудах кёзлерине къарап, аз ышарады Айшат:\n– Билмеймисе да, жаным, ол аман къылыгъыбыз миллет айыбыбызды. Къарыусузну къайда да сюймейдиле. Юйюрюнде окъуна бырнак этедиле. Алай… адам жангыз тюйюлдю, анга тюшген сынау битеу аны тёгерегиндегилеге да келеди. Аны унутургъа жарамайды. Сен а жарсыма, къызым. Эс бурма ол сёзлеге. Сюйген бир айтыр, сюймеген эки айтыр.\n– Къалай эс бурмазса, дуния былай тюрленнгенде?\n– Ийнан манга, кёпню кёргенме. Сёз ючюн, бир адам санга саугъа береме десе, сюймесенг, алмай къояллыкъса да?\n– Алмасанг, ол иесине къаллыкъды да? Ма былайда да алайды. Эс бурмасанг, зарлыкъ, тарлыкъ да иелерине къайтадыла…\nКече ортасында ким эсе да тюртюп уяннганча, секирип къопду да, къайын анасыны отоууна чапды Асият. Аны ауур солугъанын эшитип, къолун къолуна алды да, халын сорду. Ол жукъ айталмагъанында, терк болушлукъгъа, ызы бла жашына сёлешди.\nОл Ахматха халны айта туруп, ол жанындан: «Сени артха жыяр ючюн айта турады. Ётюрюкдю», – деген тиширыу ауаз ачыкъ эшитилди. Жукъ да айтмады Асият. Тюшю уа кетмеди эсинден: ол суратда болмаса кёрмеген къайын атасы: «Анагъызны бир чакъырсанг а, келин», – деп, къабакъ аллында сюелип сакълай эди.\nАхмат келген эди… экинчи кюн, анасын ахыр жолуна ашырыргъа. Къайын анасыны жумушлары бошалгъандан сора, къайры болса кетер акъыл къоймады Асиятны. Аны бу юй бла бир этип тургъан насып эригенли, аналыкъ этиучю къайын анасы кетгенли, жашау магъанасын тас этген эди. Ыннасын ашырыргъа келген къызы къайтып чакъыргъанда, ол оюмгъа илинип, тюз да солуугъа чыкъгъанлай, жол кёл алды.\nАнга не бек ариу тюбеселе да, жунчуп эди. Жаланда жылы да толмагъан туудугъу болду дарманы.\nБиз бирде Аллах, биз туугъанда, бизге нёгер этген мёлегибиз бизни къоюп кетген сунабыз. Ол а кетмейди, къыйын кюнюбюзде уа бютюнда байланады бизге, къалай къоюп кетер? Сора ол къаллай мёлек боллукъду? Ол келтирген эди Асиятны жерле, тенгизле юсю бла къызы жашагъан Тюркге, аны жаралы жюрегин кюйдюрген исси кюнден, сууукъ жауунладан да къоруй.\nАхматха жаш туугъанын да ол анда билгенди. Асиятны артха жолун кесген сылтауладан бири ол окъуна болур эди, кеси кесине айталмагъанлыкъгъа. Сау эки жылны тургъанды ол анда. Юйреналгъан а этмегенди. Жанына киши тиймей эди, бек ариу кёргендиле, алай бу жашау анга болжаллы болгъаны уа кетмегенди эсинден. Андан болур эди, тансыгъын алыргъа самолёт бла учуп келип, Нальчикде тюшгенде, «Ата журтум – жаннет юйю», – деп Кязим хажи нек айтханын ангылагъан эди. Босагъасына келсе да, арсарсыз кириб а баралмагъанды кёп эылланы жашагъан жерине.\nОл къабакъ эшиклеге жетип, бир кесек мычыгъан заманчыкъда, гитче эшик ачылып, Ахмат чыкъды андан. Ол кеси болса, алай жунчумаз эди Асият. Аны къолундан тутуп тургъан къаракёз жашчыкъ тюбюнден ёрге къарагъанында, не дерге билмей, сюелди.\n– Кел, жууукъ бол, – деди Ахмат, бети, жюреги да къууаннганы билине.\n– Сау бол. Сизни мында болгъаныгъызны билмей… да, юйюнгде болмай, къайда боллукъса?! Терсме…\n– Кеси юйюнге келгенсе, уялма. Биз а не, ыразы болсанг, биз да сени бла жашар эдик. Болмасанг а, кетербиз.\nОл алай айтханда, мёлеги къууаннганча кёрюндю Асиятха. Ол аны ангыламады, аллай сезим къайдан келгенине да тюшюналмады.\n– Угъай, юй сеникиди. Атангы, анангы халал къыйынларыды. Мен а… ортагъызгъа кирирге сюймейме. Аз заманчыкъгъа келгенме. Къонакъ юйде турурма.\n– Нек тураса къайда да? Биз экибизбиз. Мынга ай да болгъунчу къоюп кетген эди анасы.\nЖашчыкъ, жанлай келип, Асиятны бутларындан къучакълады. Тиширыу, не этерге билмей, энишге ийилгенде уа, бетин бетине тиреп:\n– Мама! – деп, къонгуроучукъча кюле, боюнуна тагъылды.\nСора Асиятны мёлеги да анга къошулуп кюлдю. Тиширыу ол, мёлеги, аны къоюп кетген сунуп тургъанды. Ол а, жангы жазыула эте, жангы жулдузла жандыра, аланы айны тёгерегине тизе айлана кёре эдим, аладан сен бирин сайларча, таугъа чыкъсанг, алагъа къолунг бла узалырча.\nЭнди биледи Асият, сюйген адамыны аты эсинде, жюрегинде, тилеклеринде жашагъан насыбын тапмай къалмайды, не узакъгъа къачса да. Алай болса, андан ариу жазыу къайда?


«Жетишимге къошумчулукъ этгенибиз къууандырады!» | Электронная газета "Кабардино-Балкария"\n18 января, 2021 - 07:17\nКъабарты-Малкъарны Башчысы Казбек Коков Instagram страницасында «Камаз-мастер» команданы, аны таматасы Владимир Чагинни Сауд Аравияда ётген «Дакар» эришиуде жарыкъ хорламлары бла алгъышлагъанды. «Къабарты-Малкъар ол жетишимге кесини юлюшюн къошханы къууандырады!»- деп белгилегенди регионну оноучусу.\nАлгъаракълада гонканы 11-чи урумуну алчысы Антон Шибалов, кесини эришиулеге къатышханыны юсюнден айта, эришиуле бардырылгъан тийре Къабарты-Малкъарны жерине бек ушагъанын белгилеген эди. «Мында уллу эм жютю ташла кёпдюле, суу ызла, навигацияла, ахырында уа дуппурла. Ахыргъыла сейирдиле, гонканы аллындан эсе къыйыныракъла, бийикле эм тикле.\nБир-бир жерледе Ата журтубузну – Къабарты-Малкъарны – эсибизге келтиребиз. Кёлюбюз кётюрюледи жашил битимлени кёрсек. Къабарты-Малкъаргъа тюшгенча боласа. Анда былтыр болгъаныбыз, сынам алгъаныбыз бу жаны бла бек болушханды. Саулайда иги спецучасток эди, улоуда ахшы болумлада баргъанбыз».\nЭсигизге салайыкъ «Камаз-мастер» гоночный команданы биринчи жарау сборлары 2020 жылда Къабарты-Малкъарны тийресинде озгъандыла.


Студентле Архиерей бла ата бла ана проблеманы юсюнден селешдиле\nБыйыл февраль айны 15-де Х.М. Бербеков атлы Къабарты-Малкъар кърал университетде, вузну устазлары бла студентлери, Сретение Господня байрамгъа деб Нальчикге келгени бла Пятигорске бла Черкесскени архиепископу Феофилакт бла тюбешдиле,-деб билдиреди вузну пресс- къуллугъуна таяныа РИА КБР.\nАрхиепископ, юйдегиде болумдан,хар адамны джашауунда тюбеген адаманы уллу магъанасы болгъаныны юсю бла кесини оюмун айтды. Джашла бла къызла, бюгюнгю джашауда юйдегини ичинде джылы хауаны къалай сакъларгъа креклисин, теренден келген ата бла бала проблемаланы юсюнден билирге излеб соруула берген эдиле.\nТюбешиуню аягъында КБГУ-ну, юретиу иш бла социал сорууладан проректору Кумыков Ауес, университетге заман табыб келгени ючюн Архипастыргъа разылыгъын билдириб, келген къонакъгъа КБГУ-ону студентлерини илму ишлерини терттомлугъун саугъа этди.


КЪУТУРТУУЧУ ХАНС (КРАСАВКА ОБЫКНОВЕННАЯ)\nКёбджыллыкъ, мийиклиги эки метрге джетген бек уулу ёсюмдю. Аны дарманлыгъын XV-чи ёмюрде джазылгъан китаблада да окъургъа боллукъду.\nКъутуртуучу хансны баш тамыры базыкъды, кёб башлыды, тыш къабугъу къонгур бетлиди, ичи акъды. Баш тамырдан бир талай базыкъ, ууакъ да тюб тамырла, ёрге да кёб башлы, кёб саптагъайла ёседиле.\nЧеркесскеде Терк медицина болушлукъ этиучю станцияны къуллукъчуларыны юслеринден кёб тюрлю сёз джюрюйдю. Бир къауумланы айтханларына кёре, ауругъан адам, аладан медицина болушлукъ излеб чакъырса, кечигиб келедиле, бир-бирде келмей да къаладыла. Бирсилени айтханларына тынгыласанг, арадан 10-15 минут да ётмегенлей, келиб, медицина болушлукъ этедиле. Керек болса, адам къыйын ауруб тура эсе, аны больницагъа джетдириб, врачланы къолларына бередиле. Къайсыла тюздюле? Аны билир ючюн, «Къарачайны» корреспонденти Къобанланы Махмут, Черкесскеде Терк медицина болушлукъ этиучю станцияны тамада врачы Охтов Анзор Фуадовичге тюбеб, анга талай соруу бергенди.\nПодробнее: Кёблени ёлюмден къалдырадыла\nПодробнее: Ушаргъа излегенлерин джашырмайдыла


Видеоконференция Санитар-эпидемиология служба къыралны, республиканы да жамауатларыны къоркъуусузлукъларын жалчытыугъа уллу къыйын салады | Электронная газета "Кабардино-Балкария"\nВидеоконференция Санитар-эпидемиология служба къыралны, республиканы да жамауатларыны къоркъуусузлукъларын жалчытыугъа уллу къыйын салады\n15 сентября, 2020 - 06:55\nСанитар-эпидемиология службаны кюнюню аллында КъМР-ни Башчысы Казбек Коков Роспотребнадзорну республикада Управлениясыны келечилери бла тюбешгенди. Видеоконференция халда ведомствону иши, бюгюнлюкде магъаналы соруула сюзюлгендиле, мындан ары власть органла бла байламлыкъланы тирилтиуню амалларына да къаралгъанды.\nСанитар-эпидемиология служба жаны бла республикада тёрт учреждение барды, алада барысында да 450 адам ишлейди. Ол санда Роспотребнадзорну Управлениясы, Гигиенаны бла эпидемиологияны арасы, Эминаны жайылыууна къажау станция, Нальчикде Дезинфекцияны ара.\nУправленияны шартларына кёре, ахыр жыллада республикада санитар-эпидемиология болум ышаннгылыды. Быйылны биринчи жарымында 50305 инфекция жукъгъаны ачыкъланнганды. Былтырны бу кезиую бла тенглешдиргенде, тарихле 3,2 процентге азайгъандыла.\nДизентерия, бууала, столбняк, паротит, чапыргъан ауруу дегенча инфекцияла ачыкъланмагъандыла. Чечек, мал гыбыла къапхан, энтеровирус, сальмонеллёз дегенча аурууланы саны да азайгъанды.\nКазбек Коков сёзюнде Роспотребнадзор тамамлагъан иш артыкъда магъаналы болгъанын чертгенди. Халкъны саулугъу, жашау хали, ырахматлыгъы, качестволу товарланы алыргъа эркинликлери да аны иши къалай къуралгъанына кёре болгъанын белгилегенди ол.\nРеспубликаны оноучусу эпидемиология усталыкъ артыкъда керек болгъаны бютюнда быйыл ачыкъланнганын да айтханды. «Быйыл барыбызгъа да сынау болгъанды. Роспотребнадзор, бизни эпидемиологла жангы коронавирус инфекциягъа къажау кюрешде тизгинлени аллында болгъандыла эмда алагъа салыннган борчланы бийик даражада толтургъандыла.\nСизни профессионал сынауугъузну, медикле бла бирге келишип ишлегенигизни хайырындан аурууну кенг жайылыуун тохтатыргъа, адамларыбызны жанларын сакъларгъа къолдан келгенди. Санитар-эпидемиология служба къыралны, республиканы халкъыны къоркъуусузлугъун къоруулагъанды», - деп чертгенди ол.\nЫзы бла Казбек Коков Роспотребнадзорну Управлениясыны коллективин, санитар-эпидемиология учреждениялада ишлегенлени, службаны ветеранларын байрамлары бла алгъышлагъанды. Алагъа профессионал сынаулары, иш кёллюлюклери ючюн ыразылыгъын билдиргенди эмда саулукъ, ишлеринде жетишимле тежегенди. «Сиз адамларыбызны ырахматлы жашауун жалчытасыз. Хар биригизге да ахшылыкъла тилейме»,-деп къошханды ол.\nКъМР-де баш санитар врач Жирослан Пагов Казбек Коковха Управлениягъа себеплик этгени, аны ишине аллай уллу багъа бергени ючюн ыразылыгъын айтханды. Быллай алгъышла коллективни борчларын андан да бийик даражада толтурургъа кёллендирлигин чертгенди. Ол санда КъМР-де Коронавирус жукъгъан аурууну жайылыууна къажау Оператив штабны ишини чеклеринде да.


«Къыйматлы проектле кёпдюле, алай эл мюлкге бла туризмге аслам эс бурургъа тийишлиди» | Электронная газета "Кабардино-Балкария"\n23 октября, 2020 - 06:39\nКёп болмай «Деловая Россия» битеуроссей жамауат организацияны президенти Павел Титов республиканы жокълагъанды, ол санда Черек районда болгъанды.\nАнда ол Шимал Кавказны айнытыуну корпорациясыны себеплиги бла ишлене тургъан «Огъары Чирик кёл» туркластер бла шагъырейленнгенди. Аны таматасы Бёзюланы Махмут айтханнга кёре, кёллени къатында европалы даражагъа келишген къонакъ юй, ресторан чабакъ тутарча, къайыкъла сюелирча жерле, инфоофис, сабийле ойнарча майданла эм башха объектле да къураллыкъдыла. Комплексде жыл узуну солургъа жарарыкъды. Къарда жюрюген машиналада, ол санда джипледе экскурсияла ётерикдиле, жайда уа катамаранлада жюзерге, жаяу маршрутланы къыдырыргъа онг табыллыкъды. Бусагъатда объектлени кёбюсю битгенди, энди ууакъ жумушланы тамамлап эм тегерек-башны айбатландырып кюрешедиле.\nЫзы бла делегация энчи инвестициялагъа ишленнген ичер суу къуйгъан «Живая вода» заводну да кёре баргъанды. Бюгюнлюкде анда бир сагъатха 5 минг шеша чыгъарылады. Къонакъла предприятияланы хар бири да кесине кёре жетишимли, экономикагъа уллу хайыр келтирирча онглары болгъанларын чертгендиле.\n- Регионда къыйматлы проектле кёпдюле, алай эл мюлк бла туризм бёлюмлеге бютюн эс бурурчады. Аланы талайы бла байламлы ишлени планын жарашдырып, жууукъ заманда ишлетип башларча инвестиция изленирге керекди,- деп къошханды Павел Борисович.


«Россейде жаш адамланы бизнес бла кюреширге базындыргъан политика бардырылады» | Электронная газета "Кабардино-Балкария"\n«Россейде жаш адамланы бизнес бла кюреширге базындыргъан политика бардырылады»\n12 мая, 2021 - 07:12\nКъМР-ни Башчысы Казбек Коков Правительствону юйюнде жаш предпринимательле бла тюбешип, инвестицияланы кёбейтиуню, жангы проектлени жашауда бардырыуну сорууларын сюзгенди. Кенгешге премьер-министр Мусукланы Алий да къатышханды.\nАны ача, Казбек Коков эпидемиология бла байламлы битеу къырал да къыйын экономика болумгъа тюшгенин чертгенди. «Ал кезиуде жангы ауруугъа къажау къаллай мадарла толтурургъа керек болгъанын окъуна билмегенбиз. Алай бюгюнлюкде къыралда хал иги жанына тюрлене барады, экономика ачыкъды, адамланы ишлерге, файда алыргъа онглары барды. Болсада пандемия бизнесге уллу заран салгъанды, бирле файдаларын тас этгендиле, башхала жабылып къалгъандыла. Бюгюн а сизни гитче эм орталыкъ бизнесни болумуну, мындан ары айнытыуну онгларыны, инвестицияланы кёбетиуде чырмауланы юслеринден ушакъ бардырыр ючюн жыйгъанбыз»,-дегенди ол.\nКазбек Валерьевич предпринимательствогъа ышаныулукъ уллу болгъанын чертгенди. «Къыралда жаш адамланы бизнес бла кюреширге кёллендириу политика бардырылады. Алай бла аланы кеслерини башларын кечиндирирге онглары боллукъду, аны бла бирге уа ишчи жерле къурап, башхалагъа да болушаллыкъдыла»,- деп къошханды ол.\nРеспубликаны оноучусу коронавирус битеу дунияда, Россейде да экономиканы къурамын тюрлендиргенин, аны себепли власть органла гитче эм орталыкъ бизнесге болушлукъну амалларын излегенлерин белгилегенди. «Алгъаракълада Россейни Президенти къыралны жанындан бизнесге себепликни юсюнден айтханды, бу соруу РФ-ни Президентини Шимал-Кавказ федерал округда толу эркинликли келечиси Юрий Чайка къурагъан кенгешде да сюзюлгенди. Биз да бюгюн бу сферада къаллай кемчиликле болгъанларын сюзюп, чырмауланы кетериуню жолларын излербиз деп ышанама»,-дегенди эм жаш бизнесменлени ачыкъ ушакъ бардырыргъа чакъыргъанды.\nРеспубликаны инвестиция онгларыны, тамамларгъа белгиленнген проектлени юслеринден экономиканы айнытыу министр Рахайланы Борис билдиргенди. Ол инвестицияла экономиканы айнытханлары, ишчилени айлыкъ бла жалчытханлары бла бирге республиканы битеу жашаууна себеплик этгенлерин айтханды.\nМинистр билдиргенича, ахыр юч жылда инвестицияланы ёлчеми иги да кёбейгенди. Сёзге, 2018 жылда асламлы капиталгъа инвестицияла 35 миллиард сомгъа жетген эселе, 2019 жылда тарихле 42,3 миллиардха, 2020 жылда уа 50 миллиардха дери ёсгендиле.\nЮч жылны ичинде республиканы кредит организациялары 25 миллиард сом кредит бергендиле. Финанс рынокга уа жангы кредит организация къошулгъанды - МСП-Банк. Ол гитче эм орталыкъ бизнесни кереклерин жалчытыу бла кюрешеди. Ахыр юч жылны ичинде бу банк 3,2 миллиард сом багъасы кредитле бергенди, ахчаны асламы асламлы капиталгъа инвестициялагъа къоратылгъанды.\nИнвестицияланы кёбейтиу жаны бла къаллай мадарла толтурулгъанларыны юсюнден да баргъанды сёз. Министр айтханыча, республикада инвестицияланы структурасы тюрленнгенди. Аны бла бирге аны регионда чыгъарылгъан продукцияда ёлчеми да алышыннганды. 2018 жылда ВРП-да инвестицияла 21,9 процент тенгли болгъан эселе, 2020 жылда уа 27,6 процентге жетгендиле.\nБылтыр республикада 20 инвестиция проект тамамланнганды, алагъа 9,7 миллиард сом къоратылгъанды эмда 520 ишчи жер къуралгъанды. «Проектле тюрлю-тюрлю сфералада бардырылгъандыла: эл мюлкден башлап энергетикагъа дери. Бизге бу ишде 2025 жылгъа дери Шимал Кавказны айнытыуну программасы уллу болушлукъ этгенин белгилерчады. Аны чеклеринде 10 инвестиция проект толтурулгъанды. Ала барысы да ишлеп башлагъандыла эмда файда келтиредиле»,-деп чертгенди Борис Магомедович.\nИнвестиция проектлени юслеринден айтханда, былтыр 130 гектарда интенсивный мадар бла терек бахчала салыннгандыла, тахта кёгетлени асырарча жерле къуралгъандыла. Алада ишчи жерле бийик технологиялыдыла, анга кёре айлыкъ да уллуду.\nАгропромышленный комплексча тёлери отрасльла айныгъанлары бла бирге ахыр кезиуде жангы сфералада инвестиция проектле кёбейгендиле. Республиканы энергоресурсланы айнытыу жаны бла онгларын эсге алып, ток чыгъарыуда проектле толтуруладыла. Рахайланы Борис ала энергия къытлыкъны кетерирге, кесибизни керекле бла жалчытыргъа онг берликлерин чертгенди. «Тау черекле гитче ГЭС-лени ишлетирге жарагъанларын эсге алып, бу сфераны айнытыргъа тийишлиди. Аны бла бирге уа табийгъат онгла къурулуш материалланы жарашдырыргъа онгла бередиле. Сёзге, Шимал Кавказда бентонит жаланда бизни республикада барды»,-дегенди ол.\n2024 жылгъа дери уа тюрлю-тюрлю сфералада 18 инвестиция проектни толтурургъа белгиленеди. Алагъа 62 миллиард сом къоратыллыкъды. Бу кезиуде 3,5 минг бийик технологиялы ишчи жерле къураргъа план барды.\nМинистр инвестиция проектлени жашауда бардырыуну болжалларыны юслеринден да айтханды. «Предприятияла тыш къыраллада орта эсеп бла эки кереге терк ишлетилгенлерини, бизде уа болжалла асыры созулгъанларыны юсюнден къыралны башчысы да сагъыннганды. Сёзге, Шимал Кавказны айнытыуну программасыны чеклеринде толтурулгъан проектлеге орта эсеп бла 10 айдан 36 айгъа дери заман къоратылады. Асламында чырмаула кредитле бла байламлыдыла. Кредит организацияла бла битеу келишимле этилгинчи 8 айдан 1,5 жылгъа дери заман кетеди. Бу кезиуде уа инвестиция проект магъаналылыгъын тас этерге окъуна боллукъду»,-дегенди министр.\nБизнесни бардырыуну низамын женгиллетир мурат бла ахыр кезиуде 13 праволу акт къабыл кёрюлгенди. Энчи магъана инсанланы гитче эм орталыкъ бизнес бла кюреширге кёллендириуге бурулады. «Регионну айнытыуну стратегиялы борчларыны чеклеринде инвестицияланы кёбейтиу, предпринимательлени санын ёсдюрюу жаны бла политика бардырыладыла, ол санда законодательный база къуралады, инфраструктура эм информация болушлукъ этиледи»,-дегенди ол.\nМинистр предпринимательствогъа себеплик этиу жаны бла къырал институтла къаллай жумушла толтургъанларыны юслеринден да айтханды. Ол санда Предпринимательствогъа себеплик жаны бла араны, Инновация чыгъармачылыкъны жаш тёлю араны, Гарантия фондну, микрокредит фондну юслеринден да. Бу ишни чеклеринде уа предпринимательлеге къырал эм муниципал иеликде болгъан 188 объект берилирге боллукъду.\nАхыр юч жылны ичинде уа гитче эм орталыкъ бизнесни субъектлери бюджетге 2,8 миллиард сомдан аслам тёлегендиле.\nЖыйылыуда экономика министрни орунбасарлары Темиркан Баждугов бла Ольга Белецкая да сёлешгендиле. Сёз бизнесге къырал себепликни, экономиканы законла бла жалчытыуну, бизнесге себеплик этген институтланы толтургъан жумушланы юслеринден баргъанды.\nДокладланы сюзе, Казбек Коков къырал болушлукъ бла хар бизнесмен да чырмаусуз хайырланырча мадарла къураргъа, бюрократия чырмауланы азайтыргъа, кредит бла жалчытыуну болжалларын къысхартыргъа, финанс болушлукъну керекли ёлчемде берирге кереклисине эс бургъанды.\nРеспубликаны оноучусу власть органланы келечилерин бизнесге ачыкъ болургъа чакъыргъанды. «Сизге болушлукъ излеп келгеннге сыйлы къонакъгъача тюбегиз, шёндю заманым жокъду, нек келгенсе деп ашырсагъыз, экинчи адам да келлик тюйюлдю»,-дегенди ол.\nЖыйылыугъа къатышхан жаш предпринимательле да сёлешгендиле. Асламында сёз туризмни айнытыуну, сервисни игилендириуню, къонакъланы санын кёбейтиуню амалларыны юслеринден баргъанды. Пандемия бла байламы Россейде ич туризм бютюнда айныйды. Къабарты-Малкъаргъа келген къонакъланы арасында уа иги сервисге юйреннгенле кёбейгендиле, алай инфраструктура аланы излемлерине келишмегенине, туризмни айнытыуну бир концепциясы болмагъанына тарыкъгъандыла бизнесменле.\nПредпринимательле республикада фут-кортла, экскурсия киоскла къурауну, спортну триатлон тюрлюсюн айнытыуну, картофну жангы урлукъларын жарашдырыуну юслеринден предложенияла этгендиле. Казбек Коков жууаплы министрлеге аланы сюзерге буйрукъ бергенди.\nАхырында КъМР-ни Башчысы власть органла ачыкъ болгъанларын, приёмну сакълап турмай, предложенияланы, тилеклени социальный сетьледе белгили этерге жарагъанын айтханды.


Жыр искусствобузну тамбласы чууакъмыды огъесе… | Электронная газета "Заман"\nЖыр искусствобузну тамбласы чууакъмыды огъесе…\n29 ноября, 2021 - 13:30\nМалкъар халкъ жырчыладан не заманда да бай болгъанды десем, ётюрюк болмаз. Айтхылыкъ Омар, Беппайланы Сергей, Жанаталайны Исмайыл, Тетууланы Шарафутдин, Текуланы Махмуд, Бийчеккуланы Абдин, Алтууланы Зоя, Таукенланы Тамара, Гергъокъланы Тамара эм дагъыда башхала битеу Шимал Кавказгъа белгили эдиле кеслерини сейир ауазлары бла. Аланы жырлары бла пластинкала хар юйюрде да жюрюгендиле. Андан тышында да, фахмулу жырчыланы ауазлары хаман да радиодан бла телевидениядан эшитилгенлей тургъандыла. Ала миллет жырларыбызны айтхандан тышында да, классика чыгъармаланы да болмагъанча аламат айтхандыла. Ала ол кезиуде телерадио комитетни хоруну эм Музыка театрны солистлери болуп тургъандыла.\n70-чи жыллада уа эллерибизде бла шахарларыбызда музыкалы инструментли жырчы къауумла да къуралып башлайдыла. Аладан биринчиси Яникой элни «Эрирей» ансамблиди. Аланы ызларындан бабугентчиле, кёнделенчиле, огъары малкъарлыла, жангы малкъарлыла да къармашып тебирейдиле. Къысхасын айтханда, 90-чы жылланы ортасына дери коллективле айнып, хакъны жангы, ары дери белгили болмагъан макъамлы жырла бла къууандырып тургъандыла. Ол кезиуледе къарачайлыла бла бирге халкъ чыгъармачылыкъны фестивальлары да бардырылгъанлары эсимдеди. Алагъа адамла элледен автобусла бла келиучю эдиле. Концертле уа Жашил театрда ётюп, ол топпа толу болуучу эди…\nЖарсыугъа, арт 25 жылда аллай зат жокъду. Болсада, жырчыларыбызны санына кюнден-кюннге къошула барады. Бюгюнлюкде биз Текуланы Амурну, Газаланы Алимни, Мусукаланы Русланны, Тёппеланы Алимни, «Ииман» жырчы къауумну эстрадабызны «акъсакъалларына» санаргъа боллукъбуз. Нек дегенде сахнагъа арт 10 жылда кёп жаш артист келгенди. Холамханланы Къайсын, Атмырзаланы Эльдар, Созайланы Нату, Жаболаны Замира, Байсолтанланы Инара, Жаникаланы Эльдар, Жуболаны Жамболат, Гергъокъаланы Халимат, Къабардокъланы Зухура, Атмырзаланы Танзиля, «Жашлыкъ» жырчы къауум, Этчеланы Ислам, Занкишиланы Марат жангы тёлюню келечилеридиле. Жыргъа берилгенлени араларында къызларыбыз аз болмагъанлары къууандырадыла. Нек дегенде 90-чы жыллада ол жаны бла хал бир кесек башхаракъ эди. Бечелланы Заремадан бла Тюменланы Жаннетден сора тиширыу ауазла жокъну орунунда эдиле. Бюгюнлюкде уа мен башда санап чыкъгъан фахмулу къызларыбыз ариу жырлары бла кёплени эслеринде къаладыла. Алгъаракъда мен Байсолтанланы Инара айтып «Алдадынг» деген жырны биринчи кере эшитгенме. Аны сёзлерин, макъамын да Хабланы-Бачиланы Мариям жазгъанды. Бу жыр, мени оюмума кёре, башхаладан айырмалыды. Аны аранжировкасы шёндюгю жырлагъа ушамайды. Аны айтханым, бюгюнлюкде жырланы 80 проценти, нек эсе да, миллет тартыуладан къуралгъан макъамла бла башланадыла. Сора ол тематика сау жырны созулады. Инара айтхан жыр а, мен ангылагъандан, башхаланы араларында тас болуп къалмай, миллетибизни шёндюгюлю жыр искусствосун къайда да кёргюзтюрча проектди.\nДагъыда мен сезе келгенден, бизни белгили жырчыларыбыз Газаланы Алим, Текуланы Амур, Тёппеланы Алим, Мусукаланы Руслан, «Ийман» жырчы къауум кеслерини чыгъармачылыкъларын къоюп къойгъанча кёрюнеди. Не билеим, ол алай тюйюлдю дерикле да чыгъарла. Болсада жашла арт жыллада тынгылаучуланы жангы жырлары бла къууандырып «къыйнамайдыла». Ким биледи, хар бирини да бир сылтауу болур, алай тынгылаучу уа сакълайды. Радиодан бла экрандан жылла бла хаман бир жырла эшитилип турсала, кёпле чамланнган окъуна этедиле. Бизни адамларыбыз да жырчыларыбыз къоншу миллетлени келечилеринден артха къалмазларын сюедиле…\nБу жаны бла хал жаш жырчыларыбызда онглуду. Ала, бир бирлеринден артха къалмазгъа кюрешип, жырла жаздырадыла, клипле алдырадыла. Сёз ючюн, Созайланы Натуну «Тауча, бирча…», «Где же ты» деген жырларын тойлада, байрамлада да уллу, гитче да сюйюп айтадыла. Кёп болмай ол «Тауча, бирча…» деген жырына клип да алдыргъанды. Гергъокъаланы Халимат да орус тилде «Тост» деген жырыны клипин Огъары Малкъарда алдырып, къараучуну табийгъатыбызны ариулугъу бла шагъырей этгенди. Дагъыда чертип, былтыр Атмырзаланы Эльдарны Къулийланы Къайсынны «Мой Чегем» деген назмусуна жазылгъан жырны бла клипни белгилерчады. Болмагъанча аламат ариу бардырылгъан съёмкала, кёплени сейир этдиргендиле.\nДагъыда Жаникаланы Эльдарны «Аманат» деген жыры къарачай-малкъар халкъны гимнине саналып къалгъанды. Аны къарачайлы жаш Солтан Тогонидзе жазгъанды. Бу жыр бла кесини арт кере ётдюрген тюйюшюне Тюменланы Альберт да чыкъгъанды. Андан бери спортчуларыбыз аны миллетибизни халин ачыкълагъан чыгъарманыча сайлап, рингге аны бла чыгъадыла. Бу жыр, кертиси бла да, эки халкъны деменгилигин, не заманда да бир тюрлю къыйынлыкъны аллында тобукъ бюкмегенин суратлагъан композиция болгъанды.\nАлайды да, жырчыларыбыз эринмей, башхаладан артха къалмай кюрешип, миллетибизни жарыкъ чыгъармалары бла къууандырыргъа итиннгенлей турурла деп ийнанырыгъым келеди.


Депутат болурума атам бла анам юйретген ниетле талпындыргъандыла | Электронная газета "Заман"\n17 апреля, 2019 - 09:40\nТиширыуну баш борчу - сабийле ёсдюрюудю, юйню от жагъасын сакълауду, аны турмушну тапландырыуду. Ол бизни ата-бабаларыбыздан келген тёреди, битеу динле да аны излейдиле. Алай арт заманда тиширыула аланы бет жарыкълы толтургъанлары бла бирге, алгъын алагъа ахырда эркин этилмеген жумушланы да къолгъа алгъандыла – машина жюрютедиле, спорт бла, ол санда ауур атлетика бла да кюрешедиле. Ол угъай, депутатланы, министрлени, къырал башчыланы санына къошулуп, политиканы кеслерини ич дунияларына, оюмларына, кёз къарамларына кёре тюрлендиредиле.\nКъабарты-Малкъарны власть органларында да бардыла аллай шартла. Жаланда бир-эки юлгю: Правительствону Председателини беш орунбасарындан ючюсю – тиширыуладыла, законла чыгъарыучу баш органнга таматалыкъны уа Татьяна Егорова этеди.\nМа газетни бюгюннгю къонагъы да аллай тиширыуладан бириди: Кансаланы Елена, Малкъондуланы Идрисни къызы, Къабарты-Малкъарны Парламентини 5-чи чакъырылыууну депутаты - Регламент, депутат этика эмда Парламентни ишин къурау жаны бла комитетни башчысы. Тиширыуланы халкъла аралы кюнюню аллында биз аны бла тюбешип, политикагъа кёз къарамыны, юйюрюню юслеринден да ушакъ этгенбиз.\n- Елена Идрисовна, Парламентни къауумунда тиширыула асламдыла. Аланы законланы жарашдырыугъа кёз къарамлары да башхаракъ болур…\n- Бюгюннгю жамауат жашауда, политикада да тиширыуну магъанасы ёсгенлей барады. Ол да заманны, шёндюгю болумну, жашауну кесини да излемлериди. Тиширыу – юй бийчеди, анады, эгечди. Башхаланы жарсыуларына, къайгъыларына, жюрек къыйынларына сакъ болуу бизге Аллахдан берилген шартладыла.\nАлай законланы жарашдыргъанда уа биз жаланда социальный проблемалагъа эс бурабыз дерге жарамайды. Парламентарийле къабыл кёрген законла барысы да жамауатха магъаналыдыла, адамланы жашауларын тынч этиуге бурулупдула. Анга шагъатха бир къауум законну юлгюге келтирейим: хакъсыз юридический болушлукъ этиу, жер-жерли магъаналы вопросланы толтурууну эллени жууаплылыкъларына бериу, Къабарты-Малкъарда жашагъанланы социальный жумушларын тамамлау эм кёп башхала.\nСёзсюз, Парламентни 5-чи чакъырылыууну къауумунда тиширыуларыбыз не жаны бла да тири, иш кёллю, профессионал билимли, сынаулу болгъанларын кёргюзтгендиле.\n- Политика бла кюрешген къыйынмыды? Ёмюрлени теренинден да ол эр кишилени ишлери болуп келеди, тиширыуну оноу этиуге къошаргъа артыкъ бек сюймегендиле ата-бабаларыбыз…\n- Кертисин айтханда, политика тынч тюйюлдю. Тиширыу жумушакъ халлыды, ол акъылына келгенни угъай, жюреги сезгенни этерге ёчдю. Алай политик шарт оюмларгъа, тюз ниетли болургъа, аны бла бирге дайым да билимин, сынауун ёсдюрюрге борчлуду.\nПолитика – тиширыуну иши тюйюлдю, деген оюм а магъанасын эртте тас этгенди. Ол алай болур ючюн а тиширыула кёп кюрешгендиле, алгъын а бизни къол кётюрюрге окъуна эркинлик берилмегенди, депутатха сайланнганны къой...\nЭр кишиле бла бирге ишлеген къыйынмыды, ала сизге жакъ баса болурла, деп да соруучудула. Алай коллегаларыбыз профессионалладыла, ала бир бирлери бла эришиуле, керексиз даулашла ачарыкъ тюйюлдюле.\n- Сизни политикагъа жолугъуз а къалай башланнганды?\n- Атам Малкъондуланы Идрис, анам Теммоланы Зоя сабийлигимден да тюзлюк жанлы болургъа, кертини къорууларгъа, игиликге итинирге керекди, деп юйретгендиле. Атам, жарсыугъа ол ауушханды, сабийлерине, аны къой, студентлерине да, жууаплылыкъны сезе билирге, башхалагъа къайгъырыргъа, жан аурутургъа, къолунгдан келгенича болушургъа керекди деп, дайым да айтханлай тургъанды. Ол мен жашауда тюз жол сайларыгъыма, муратларыма жеталлыгъыма бек ийнаннганды.\nСабийлигимде атам бла анам юйретген ниетле, ала адамда адеп-къылыкъны баш шартха санагъанлары усталыкъ сайлагъаныма да себеплик этген сунама. Школну бошагъанымдан сора юрист усталыкъгъа юйренеме. Андан сора уа КъМР-ни Парламентини Аппаратына ишге киреме дегенимде да, атам кёл этдирген эди. Ол бла анам жашауумда тюз жол кёргюзтгенлери ючюн алагъа жюрек ыразылыгъымы айтырыкъ эдим.\nПарламентни Аппаратында уа жыйырма жылгъа жууукъ ишлегенме. Депутатха сайланнгынчы атлары белгили, халкъ хурмет этген адамла бла бирге болургъа, аладан сынау, билим да жыяргъа насыбым тутханды. Былайда бирлерини атларын айтып, башхаланы сагъынмай къояргъа жарарыкъ тюйюлдю. Барысы да чынтты профессионалла, билимли, адежли адамладыла. Мен аладан кёп затха юйреннгенме, сау болсунла. Аппаратда болгъан жылларымы хайырындан мен депутат иш артыкъ да жууаплы болгъанына тюшюннгенме.\n- Юйюрге заман а къаламыды?\n- Юйюр, сабийле тиширыугъа хар неден да багъалыдыла. Юй башчым бла бирге, Аллахны ахшылыгъындан, юч жашны ёсдюребиз. Бюгюн окъуна ала хар бири да кеслерини къылыкълары, жашаугъа кёз къарамлары бла энчидиле. Кесигиз да ангылайсыз, жашлагъа кёз-къулакъ болуп турургъа кереклисин. Мен аланы ёсдюрюу, тюз юйретиу, адет-тёрелени ангылатыу жаны бла жууаплы ишни кеси аллыма толтураллыкъ да болмаз эдим, анам бла эгечим къатымда болмасала.\nАнам Зоя Яникой элни школуну директору болуп тургъанды, бюгюнлюкде пенсиядады. Алай ишлеген заманында да туудукъларына сакъ болгъанды, энтта да бизге болушханлай келеди.\nАтам бла аны тамата къарындашы бир арбазда жашагъандыла. Аны юй бийчеси Люся бла, ол кеси да къабартылыды, анам эки эгеч кибикдиле, алай татлыды аланы аралары. Ма аллай уллу, адежли юйде ёсерге насыбым тутханды. Ала сабийлени бир бирден айырмагъандыла, бюгюнлюкде уа туудукъланы бирге ёсдюредиле.\n- Регламент, депутат этика эм Парламентни ишин къурау жаны бла комитетге башчылыкъ этесиз. Сизни акъылыгъызгъа кёре, шёндюгю заманны депутаты къаллай болургъа керекди?\n- Сёзсюз, тири, оюмлу. Айырыучуланы сейирлерин къоруулагъанда менсиниулюк, кесинге файда тюшюрюу, тынчлыкъ излеу дегенча затла болмазгъа керекдиле. Парламентарий къырал даражада сагъыш эте билирге тийишлиди. Бек башы уа адамлагъа ачыкъ болургъа, аланы жарсыуларына тынгылагъан бла бирге, эшитирге да борчлуду.\n31.03.2021 - 17:52 → Къабарты бла Малкъар Россей империягъа къошулгъанларыны юслеринден келишимле, актла миллетлени тарых жоллары бир болгъанына шагъатлыкъ этедиле


Школа # 7 Наро-Фоминск г., Школьная улица, д. 6\nДашковская средняя школа Серпуховский р-н, Большевик пос., Ленина улица, д. 40\nШкола # 16 Ногинск г., Юбилейная улица, д. 3\nШкола # 4 Фрязино г., Луговая улица, д. 31\nШкола # 12 Коломна г., Зеленая улица, д. 3\nШкола # 41 Внуковская Большая улица, д. 4\n<< 1 .. 47 48 49 50 51 52 53 54 55 56 >>


КЪАРАБАШ ХАНС (ЧЕРНОГОЛОВКА ОБЫКНОВЕННАЯ)\nКёбджыллыкъ, мийиклиги 20-60 сантиметрге джетген дарман хансды. Баш тамырыны орта базыкълыгъы барды, къынгыр ёседи, джерге кёб ууакъ, ингичге тюб тамырла бла иги бегийди. Баш тамырдан тюз ёрге джангыз саптагъай ёседи, тёнгеги тёртгюлдю. Ханс къызыл-кимит бетлиди, кёб бутакълыды. Бир бууундан эки бутакъ чыгъадыла. Чапыракълары кёзюулю узун чапыракъ саблада ёседиле, узун зугулдула, къыйырлары дуппукъ мычхы тишлеге ушашдыла, белкъау-белкъаудула. Чапыракъла кёбюсюне бутакъла ёсген бууундан, бутакъланы тюблеринден чыгъадыла.\nСаптагъайланы да, бутакъланы да башлары къылкъыгъа ушаш, алай уллу болмагъан, къысха гокка джоппула бла бошаладыла. Гюллери эки эринлидиле, ууакъдыла, къалын битибдиле, джарыкъ-кимит бетлидиле. Июнь айдан башлаб, сентябргъа дери чагъыб турадыла. Урлукълары тёртдюле, ууакъ къатыладыла, кеслери да табакъгъа ушашны ичиндедиле.\nКъарабаш ханс джайлыкълада, кёкен аралада, ёзен суу джагъалада, чегет къыйырлада, чегетледе, джол джанлада, бачхалада, ырджылада ёседи. Дарманнга хансын хайырландырадыла. Чакъгъан кёзюуюнде кесилиб алынады, ариу, салкъын, хауа иги джюрюген джерде морт этмейин, дженгил-дженгил айландырыб, кебдирилиб джыйылады.\nКъарабаш хансны къан басымы кёлтюрюлген, тамагъында макъасы болгъан, ёпке башында сууугъу болгъан, джётел этген, ашхыны ауругъан, ичи къан баргъан, къоян аурууу, бууала аурууу, ёпке аурууу болгъанла, бу мардада алыб хайырланыгъыз: кебдирилиб, джыйылыб тургъан хансдан гитче шай къашыкъ бла 2-ни алыб, 300 миллилитр къайнагъан суугъа атыб, шайча этиб, 10 такъыйкъаны тутуб, сюзюб, сюзюлмеден кюнюне уллу шай къашыкъ бла 3-4 кере ичигиз. Бек джарарыкъды, мен бу хансны иги сынагъанма.\nДагъыда былай этигиз: тамагъы ауругъан, ауузунда ауусулу, джарасы, терисинде тюрлю-тюрлю къотурлары, башында габусу болгъанла къарабашны хансындан, 2 гитче шай къашыкъ бла бирни алыб, 200 миллилитр къайнагъан суугъа атыб, шайча этиб, 10 такъыйкъаны тутуб, 2-3 кере суу кисей бла сюзюб, кюнюне ол сюзюлме бла тамагъыгъызны, ауузугъузну 4-5 кере чайкъагъыз. Теригизни, башыгъызны джууугъуз.


Форум :: Къара чачлы, туугъан кюнюнг бла алгъышлайбыз :)\nКъара чачлы, туугъан кюнюнг бла алгъышлайбыз :)\n27.09.2014 01:00:50 Translit\nУллу къызчыкъ болуб къалдынгда\nКъуру кесингча ачыкъ джюрекли, нюрлю адамлагъа тюбеб джаша! Аллах иманлы этсин! Насыблычыкъ бол!\n*Халатларымы кермегенча этиб къой*\n27.09.2014 01:36:22 Translit\n"Туугъан кюн-зат деген байрамланы я не признаю" дегенди эртде къарачайлы.\nАлай а, Диананы иши башхады - къуру атасын-анасын тюл, бютеу халкъыбыз да ёхтемленирча, халкъыбызны атын айтдырлыкъ уллу джазыучу, журналист да боллукъду деб турама.\nСёзюнг бла, ишинг бла барыбызны да къууандыра, кёб джаша, Диана.\nТуугъан кюнюнгде интернетде кёрюб, былайгъа да салама бир аламат радиобериуню.\nDiana - DianaRadio\n27.09.2014 10:22:47 Translit\nДианачыкъ., Джарыкъ джулдуз!\nКемсиз къууаныб алгъышлайма, Сени туугъанынгы\nМинг берекет , саулукъ-саламатлыкъ Атанга-Ананга\nДжашауунг узун болсун, насыблы болсун, хайырлы болсун, джюрегинги ОТУ джарыкъ джансын, Багъалычыгъым!\n27.09.2014 11:45:56 Translit\n27.09.2014 13:53:35 Translit\nДианито, къызым, жашагъан жанчыкъ бол\nЭтген муратларынг, умутларынг толсунла. Кёп къууанч, кёп насып кёрюп туручу бол\n27.09.2014 18:51:01 Translit\nДианачыкъ, аллай бюсюреу этеме быллай сейир къызны естюрген атагъа-анангъа. Сабий джылларынгда бек кёб адамлагъа юлгюлюк болурча билиминг, болумунг, миллетинги сыйын кётюргенинг. Сени сагъынама, ана тилни юсюнден хапаргъа кирсек...\nАллахны сюйген адамы бол, бир насыбдан сени джашауунгу кем этмесин. Муратларынга толусу бла джет, удивительная девочка.\n27.09.2014 20:10:00 Translit\nДианита!!!Не иги хапар!!!Алгъышлайма къызчыкъ! Аллах насып берсин! Ты умница,красавица и неординарная личность и я думаю, что у тебя всё получится!!!!\nИзменено:\tмики - 27.09.2014 21:09:08\n29.09.2014 17:10:54 Translit\nАланла, бек сау болугъуз! Сиз сюйгенча къыз болайым мен да! Аллах ыразы болсун барынга да! Бек къууандым! Къарап - Къарагъынчы жыйырма жылгъа чыкъдым! Хорламларыбыз барыбызны да алда болсунла! Миллетибиз, тилибиз айнысынла, жашасынла!!! Хар ата, хар Ана да сабийлеринден къууансынла! Туугъан кюнлерибиз кёп болсунла! Амин Аллах! Телефондан жазама да, къыйыныракъды, ком- дан кирсем, ариу алгъыш айтырма! Сау болугъуз! Барынга да Энчи ыразылыгъымы билдиреме)))\n01.10.2014 13:53:04 Translit\n01.10.2014 13:59:28 Translit\nOcean,бек сау бол)))


Жюрек учунууладан жаратылгъан сейир сыфатла | Электронная газета "Заман"\nКъабарты-Малкъар Республиканы халкъ художниги, РФ-ни Художниклерини союзуну члени, республикалы, россейли эм халкъла аралы кёрмючлеге тири къатышхан Акъкъызланы Сияра. Аны аламат ишлеринден бир жашырын жарыкълыкъ урады, бир сейир тамашалыкъ. Белгилисича, къайсы суратчыны кёз къарамлары не заманда да энчи болгъандыла, аны жаны жашау жорукълагъа сыйнмай, эркинликни излегенди. Сияра уа полотноларында ол азатлыкъгъа толусунлай тюшюналгъанды, бу дунияны къатламай, аны жомакъгъа буруп, энчи субайлыкъны, гармонияны, бояуланы, ауаналаны тапханды. Анда болур хар бийик фахмуну, чыгъармачылыкъ бла кюрешген инсанны чексиз насыбы.\nСияра Дагъыстанны халкъ жазыучусу Кияс Меджидовну юйюрюнде туугъанды. Сурат ишлеп ючжыллыгъында башлагъанды. Ол жаны бла хунери, баям, анга анасы Никиятдан кёчген болур. Ол не жаны бла да хунерли тиширыу болгъанды, хазырлагъан кюйюзлери жомакълагъа ушагъандыла. Сияра аланы юсюнден айтхан кезиуюнде Дагъыстанны чакъгъан ёзенлери, салкъын аулакълары, сууукъ шорха суулары мени кёз аллыма, тюзда суратча, келип къалгъан эдиле: субай лезгин къыз кюйюз баса, аны юсюнде уа жаз башы чапыракъла жайылып.\nАхты эл, анда туугъанды бизни жигитибиз. Ол тийре гитче шахарчыкъгъа ушайды. Аны да кесини энчи тауруху барды. Буруннгу заманлада бу жерлени Эрменден хан зор бла бийлегенди. Аны уа Ахцех деп жомакъдача ариу къызы болгъанды, жюрюген хапарлагъа кёре, атасы элге аны атын бергенди.\nСияраны атасы жаш заманында Бакуда жашагъанды, анда тёрт къарындашы бла бирге драма кружокда ишлегендиле. Барыбызны да эсибиздеди къаллай магъана, сый да берилгенди советлени жылларында самодеятельность къауумлагъа уа. Ол кезиуде ала анда азербайджанлы драматург Дж. Джаббарлыны «Севиль» деген пьесасын салгъандыла. Аны кесаматчыла, къараучула да бек жаратхандыла. Артда, Дагъыстанда, къызчыкъларындан бири туугъанда, ол анга Севиль деп атайды.\nСёзсюз, Сияраны атыны магъанасын билген да къыйын тюйюлдю. Алай дагъыда ушакъ нёгериме сормай болалмадым. «Билмейме, алай мен кесим ангылагъаннга кёре «сияние» дегеннге «ра» кесекни къошама. Белгилисича, Ра буруннгу египетлиледе кюнню тейриси эди», - деп жууаплайды.\nТуурады, бу юйюрню кесини энчи сейир дуниясы болгъанды, художестволу чыгъармалада, суратлада, макъамлада, кюйюзледе жашагъан. Сияраны къарындашы Марат инженерди, алай аны да искусстводан ангылауу теренди. Дагъыстанны аллай жомакълы дуниясына бёленип ёсгенди артда Малкъарны тауларын жаныча кёрлюк художник къыз.\nКъадар тюбетген насып\n- Якуб бла биз Махачкъаланы художесволу училищесинде окъугъанбыз. Тёртюнчю курсда юйюр къурагъанбыз, - деп хапарлайды Сияра. Окъууну бошагъандан сора эки жаш адам Къабарты-Малкъаргъа келедиле. Мында алагъа жарыкъ тюбегендиле. Якубну юйюрю не жаны бла да жаш адамлагъа билеклик этерге кюрешгенди. Андан болур бусагъатда да тиширыу аланы юсюнден айтса, аны бетине бир сейир нюр жайылгъаны да.\nТёбен Чегем къучагъын кенг жайып, фахмулу сабийлерин къоюнуна къысханды. «Ахтыден сора Чегем манга бир гитчечик кёрюннген эди, тёбен жанындан башына дери жаяу ётерге онг болгъан тийре. Алай аны къуршоулагъан таула уа жюрегими бийлеген эдиле», - дейди ол ушагъыбызда. Дагъыстан десек бизни эсибизге Каспий тенгиз келеди, алай андагъы Аддала-Шухгельмеэр, Дюльтыдаг, Диклосмта тау тёппеле да деменгиликлери бла аланы бир кёргенни артда кеслерине тартханлай турадыла. Баям, табийгъатны ол бирге ушагъанымы тынчайта болур эди жаш къызны кёлюн.\nБир талай замандан юйюр Нальчикге кёчгенди. Мында алгъа ишлери болмагъанлай къыйналып тургъандыла. 1967 уа жылда уа художниклени нарт эпосха кёре жарашдыргъан суратлары Москвада халкъла аралы кёрмючге тюшген эдиле. Ол кезиуде аллай проектге къатышхан бек даражалы эди. Андан сора ала экиси да Сияраны атасыны чыгъармаларына аслам иллюстрацияланы жазгъандыла. Жашау да аз-аздан къурала башлайды.\n- Биз Якуб бла бир бирибизни сёзсюз ангылагъанбыз, экибиз бирге ишлеген суратларыбыз да кёпдюле. Арабызда даулашла чыкъгъандыла деп окъуна эсиме келмейди, - деп, эсгертеди насыплы жылланы ол. Баям, аллай таза сюймекликден жаратыла болур уллу искусство да.\nАты айтылгъан малкъарлы художник Будайланы Сюлемен, чыгъармалырыны бирлерин тюшюнде кёрюп, секирип туруп аланы къагъытха тюшюрген кезиулери болгъанын билдирген эди бир ушагъыбызда. Баям, хар чыгъармачылыкъ бла кюрешген адамны хар бирини башхалагъа ушамагъан кесини илхамы барды. Сияра уа ишлерим алай терк жаратылып къалмайдыла, аланы бирлерин бир ненча кюн жазама, бирсилерин а жылла бла, дейди.\nХудожникни чыгъармачылыгъы жазыучуну къармашыууна ушайды, бир акъыл жюрегин бийлесе, аны ачыкълагъынчы, баямлагъынчы тынчлыкъ тапмайды. Искусствону жолу ныхытлыды, къыйынды, тюз да ийне бла кёр къазгъан кибик. «Поэт кесини жарыкъ тизгинлерин женгил сёзле бла къураргъа итиннгенича, мен да ууакъ мозаика кесекчиклени, бирге жыйышдырып, оюмума бойсундурургъунчу кюрешип тургъандан арымайма», - дейди ушакъ нёгерим.\nХар суратчыны кесини энчи стили, къол ызы барды, алайсыз искусство эригиулюге бурулур эди. Сияра да кишини къатлаялмагъанын, кесини алгъа жазгъанларын да къайтарып тамамлаялмазлыгъын энчи чертеди. Кертиди, ала илхамны жарыкълыгъы тёгюлгенде жаратылгъанладыла, хар бир сыфаты да айырмалы, авторну ич дуниясыны болуму, сезими.\nАхшылыкъгъа ийнаныулукъ бла\nСияраны суратларындан биз огъарыда сагъыннганыбызча бир сейир жарыкълыкъ урады. Аны ишлерини атлары да учунууну белгилейдиле: «Лунная тропь», «Возвращение», «Начало», «Окно» эм башхала. Аланы кёрмегенлей, атларын окъуна эшитсенг, быладан тамблагъы кюнню ахшылыгъына, огъурлулугъуна, ырахатлылыгъына ийнаныулукъ тууады.\nХудожникни чыгъармаларында къаралдым тюрсюнлени тапхан къыйынды, ала жокъдула. Аладан поэзия, женгил музыка тёгюлгенлеге ушайдыла. Алай болгъанлыкъгъа, хар сыфатны, ызны, тюрсюнню кесини терен магъанасы, жашырын тили барды.\nКёп болмай белгили художник Михаил Шемякинни юсюнден Александр Петряков жазгъан «Зазеркалье мастера» деген китабын окъуй, анда живопись умерла дегенликни окъуйма. Алай мен оюм этгенден, живопись, литература, музыка бир заманда да ёллюк тюйюлдюле, бу жаны даулашханла да терсдиле. Сагъыш этсек, бюгюнлюкде ангылагъан, тюшюне билген, сакъ кёзлю къараучу къуругъанына жарсыргъа керекбиз. Сияраны суратларында уа чекледен, эфемерликден ычхыныу туура болгъаны себепли ала юйреннген, ангылагъан къараучуну излейдиле. Бу неди деген хыйласыз соруугъа уа жууап жокъду. Нек дегенде ол холстлагъа суратчыны жашауу, солуу, кёз къарамлары, жашырын учунуулары сыйыныпдыла.\nСияраны къызы Имара да республикада аты айтылгъан художникди эм дизайнерди. Ол да Якуб къойгъан огъурлу ызны андан ары бийикде бардырады. Аны къызы Тамара Бакуну университетинде билим алып, къытай тилде сёлешеди.\nТёлюлени байламлыкълары сакъланнган юйюрлени насыплылагъа санаргъа болады. Акъкъызланы бу жаны бла алгъышларчады. Жашлары Ахматны къызчыгъы Никият да художестволу школда окъугъанды, сурат ишлерге фахмусу барды, чыгъармачылыкъ хунерин тохтамагъанлай айнытханлай турады.\n- Бир затха да чогъожланмайма, энтта да бир жашауум болса аны да тюз алай оздурлукъ эдим, холст аллында сюелип, - дейди Сияра. Сабыр ушагъыбыз аны мастерскоюнда барады. Жаз башы ингирликни жомакълы ауаналары уа терезеге ёшюн уруп, жыйылгъан суратлагъа шошайып къарайдыла, бизден сора да быллай тамашалыкъ оюула ишлей билген инсан жашай кёреме бу чексиз дунияда дегенча.


Казбек Коков эл мюлкде ишлегенлеге даражалы атла бериуню юсюнден указгъа къол салгъанды\nКъМР-ни Башчысы Казбек Коков эл мюлк бёлюмде ишлегенлени Къабарты-Малкъар Республиканы къырал саугъалары бла белгилеуню юсюнден указгъа къол салгъанды.\nЭл мюлкню айнытыугъа уллу къыйын салгъанлары эм кёп жылланы бет жарыкълы уруннганлары ючюн «Къабарты-Малкъар Республиканы эл мюлкюню сыйлы ишчиси» даражалы ат чекленнген жууаплыгъы болгъан «Восход» биригиуню генеральный директору Олег Кеферге, энчи предприниматель, крестьян (фермер) мюлкню таматасы Салим Небежевге, Урван муниципал районну жер-жерли администрациясыны башчысыны орунбасары Жираслан Тхостовха берилгенди.\nПодробнее о Казбек Коков эл мюлкде ишлегенлеге даражалы атла бериуню юсюнден указгъа къол салгъанды\nЗаманында хазырланнган – сууукълада апчымаз\n8 октября, 2021 - 18:15\nАз-аздан тышында хауа сууукъ бола барады, къыш келгени бла уа 0 градусдан энишге тюшерикди. Сууукълагъа, къар жаууп башланырыгъына хар ким да кесин хазырлайды, юс кийимлерин алышады, юйню жумушларына да къарайды. Алай бу кезиуде автомашинагъа да эс бурургъа кереклисин а кёпле биле да болмазла. Техникагъа уа, хар негеча, заманында тынгылы къараргъа керекди. Ол бузулмай ишлеп турурча, къыш келирни аллында къаллай жумушларын тындырыргъа тийишлисин айтайыкъ.\nПодробнее о Заманында хазырланнган – сууукълада апчымаз\nЁмюрледе унутулмазлыкъ жигитлик\n1941 жылны кюзюнде фашист аскерле Москвагъа къаршы жууукълашхандыла. Къыралны ара шахарын къорууларгъа Узакъ Востокдан, Орта Азиядан, Сибирьден эм союз республикаладан аскер биригиуле келгендиле. Аланы санында Алма-Атада къуралгъан, генерал-майор Иван Васильевич Панфилов башчылыкъ этген 316-чы жаяу аскер дивизия да болгъанды. Анга къазахлы жашла кёп санда киргендиле. Дивизия ара шахарыбызгъа ёшюн ургъан айырмалы гитлерчи аскер биригиулеге къажау тургъан 16-чы армиягъа къошулгъанды. Аны башчысы уа аты дуниягъа белгили Рокоссовский эди.\nПодробнее о Ёмюрледе унутулмазлыкъ жигитлик\nЖангы тау-лыжа кезиуге хазырлыкъгъа - энчи эс\n8 октября, 2021 - 16:15\nЭлбрус районнга иш бла барыууну чегинде Къабарты-Малкъарны Башчысы Казбек Коков жангы тау-лыжа кезиуню аллына турист инфраструктураны хазырлылыгъына къарагъанды.\nЭлбрус муниципал районну жер-жерли администрациясыны таматасы Сотталаны Къурман эм «Шимал Кавказны курортлары» АО-ну генеральный директору Беккаланы Хыйса бла бирге Башчы ол санда къошакъ парковка жерлени къурарча майданлагъа эм туристлени къоркъуусузлукъларын жалчытхан жаяу жолчукъланы жарашдырырча жерлеге къарагъанды.\nПодробнее о Жангы тау-лыжа кезиуге хазырлыкъгъа - энчи эс\nНальчик шахар округну суу бла жалчытыу соруулагъа къаралгъанды\nКъабарты-Малкъар Республиканы Башчысы Казбек Коков Нальчик шахар округну жер-жерли администрациясыны таматасы Таймураз Ахохов эм «Водоканал» МУП-ну директору Анзор Жанказиев бла ишчи тюбешиу бардыргъанды. Аны чегинде Нальчик шахар округну суу бла жалчытыу соруула сюзюлгендиле, бу жаны бла жерлерин табып тургъан жарсыуланы, республиканы ара шахарыны суу бла жалчытыу системасыны игилендириуню юсюнден айтылгъанды.\nПодробнее о Нальчик шахар округну суу бла жалчытыу соруулагъа къаралгъанды\nУсталыкъ хунерлерин ачыкълагъандыла\n8 октября, 2021 - 15:55\nАлгъаракълада Къабарты-Малкъарда саулукълары бла байламлы чекленнген онглары болгъанланы арасында «Абилимпикс-2021» профессионал усталыкъдан Россей даражалы чемпионатны бешинчи регион уруму озгъанды. Бу жол аны «студент», «школчу» эмда «специалист» деген категорияларында оналты бёлюмюнде (компетенцияларында) 80 адам къатышып, кеслерини хунерлерин кёргюзтгендиле. Сёз ючюн, ала медицина, кийим тикген, къурулуш, окъутуу, дизайн, робототехника, социал иш жаны бла да билимлерин ачыкълагъандыла.\nПодробнее о Усталыкъ хунерлерин ачыкълагъандыла\nКъыш сууукълада апчымазча\n8 октября, 2021 - 15:52\n«Россети Шимал Кавказ» компанияны специалистлери Элбрус районда электрокюч комплексни къышха тынгылы хазырлагъандыла. Белгилисича, электрокюч оборудование сууукълада къыйыныракъ ишлейди. Бу тийреде уа альпинизмге эмда туризмге уллу магъана берилгени себепли, ол бютюнда ышаннгылы болургъа керекди.\nПодробнее о Къыш сууукълада апчымазча\nАртиллерия рота гитлерчилени траншеяларына биринчи болуп жетгенди\n8 октября, 2021 - 15:43\nКъудайланы Тамукну жашы Ахмат Кавказны гитлерчиледен азатлагъан батыр аскерчиледен бириди. Кавказ ючюн сермеш Уллу Ата журт урушда немислилени алгъа барыуларын тыяргъа онг бергенди, алай бла уа саулай къазауатны барыуун сындыргъанды. Тарыхчыланы оюмларына кёре, бу сермешде Совет Союз къытдырса, Уллу Ата журт уруш къалай бошаллыгъын айтхан да къыйынды. Бу къазауат 1942 жылда 25 июльда башланып, 1943 жылда 9 октябрьде бошалгъанды.\nПодробнее о Артиллерия рота гитлерчилени траншеяларына биринчи болуп жетгенди\n8 октября, 2021 - 15:36\nКъМР-ни Башчысы Казбек Коков бла Элбрус тау-магъадан комбинатны баш директору Игорь Ушаков Тырныауузда вольфрам-молибден магъаданны къазыу эмда жарашдырыу жаны бла инвестиция проектни толтуруп башлауну къабыл кёргендиле. Къурулуш майданда тау-магъадан комбинатны сюеу жаны бла ишле башланнгандыла.\nНЕ ЗАМАНДА ДА ТЮЗЛЮК ЖАНЛЫ БОЛГЪАН ТАУЛУ\n8 октября, 2021 - 11:31\nЭлни, тукъумну, миллетни да атын ариу бла айтдыргъанла кёпдюле жамауатда. Кёнделен эл да аллай адамла бла байды. Бирде алай сагъыш этеме, ала Чегем ауузундан, Бахсандан келип къурагъандыла жангыдан кёп кере жашауу ёчюлген элни. Алай келип, жангы жерде орналып, тамыр иер ючюн таукеллик, кишилик, тирилик да керекдиле. Бу ышанла уа хар кимде да табылып бармайдыла. Кеслерине ийнаныулары, талпыныулары бла аламат таулу эл къурагъан аталарына ушагъандыла аланы ызларындан келгенле.\nПодробнее о НЕ ЗАМАНДА ДА ТЮЗЛЮК ЖАНЛЫ БОЛГЪАН ТАУЛУ


Тендер на электронный аукцион на поставку картриджей для лазерных принтеров, многофункциональных устройств, установленных в ГБУЗ НПЦ им. Соловьева ДЗМ в Москве\nТендер 95805671. Тендер на электронный аукцион на поставку картриджей для лазерных принтеров, многофункциональных устройств, установленных в ГБУЗ НПЦ им. Соловьева ДЗМ | Закупка Москвы\nПодробная информация о тендере № 95805671\nЭлектронный аукцион на поставку картриджей для лазерных принтеров, многофункциональных устройств, установленных в ГБУЗ НПЦ им. Соловьева ДЗМ\n1: Картридж для лазерных многофункциональных устройств (МФУ). 2: Картридж для лазерных принтеров. 3: Картридж для лазерных многофункциональных устройств (МФУ). 4: Картридж для лазерных многофункциональных устройств (МФУ). 5: Картридж для лазерных принтеров. 6: Картридж для лазерных многофункциональных устройств (МФУ). 7: Картридж для лазерных принтеров. 8: Картридж для лазерных многофункциональных устройств (МФУ). 9: Картридж для лазерных принтеров. 10: Картридж для лазерных принтеров. 11: Картридж для лазерных принтеров. 12: Картридж для лазерных принтеров. 13: Картридж для лазерных принтеров. 14: Картридж для лазерных многофункциональных устройств (МФУ). 15: Картридж для лазерных многофункциональных устройств (МФУ). 16: Картридж для лазерных принтеров. 17: Картридж для лазерных принтеров. 18: Картридж для лазерных принтеров. 19: Картридж для лазерных принтеров. 20: Картридж для лазерных принтеров. 21: Картридж для лазерных многофункциональных устройств (МФУ). 22: Картридж для лазерных принтеров. 23: Картридж для лазерных принтеров. 24: Картридж для лазерных принтеров. 25: Картридж для лазерных принтеров. 26: Картридж для лазерных принтеров. 27: Картридж для лазерных принтеров. 28: Картридж для лазерных принтеров. 29: Картридж для лазерных принтеров. 30: Картридж для лазерных принтеров. 31: Картридж для лазерных принтеров. 32: Картридж для лазерных принтеров. 33: Картридж для лазерных принтеров. 34: Картридж для лазерных принтеров. 35: Картридж для лазерных принтеров. 36: Картридж для лазерных многофункциональных устройств (МФУ). 37: Картридж для лазерных многофункциональных устройств (МФУ). 38: Картридж для лазерных многофункциональных устройств (МФУ). 39: Картридж для лазерных многофункциональных устройств (МФУ). 40: Картридж для лазерных принтеров. 41: Картридж для лазерных многофункциональных устройств (МФУ). 42: Картридж для лазерных многофункциональных устройств (МФУ). 43: Картридж для лазерных многофункциональных устройств (МФУ). 44: Картридж для лазерных многофункциональных устройств (МФУ).\nПосмотреть документацию по закупке № 95805671\n2 217 181 руб.\nРезультат закупки: Электронный аукцион на поставку картриджей для лазерных принтеров, многофункциональных устройств, установленных в ГБУЗ НПЦ им. Соловьева ДЗМ


Дарман салдырырны аллында не затны билирге тийишлиди? | Электронная газета "Кабардино-Балкария"\nДарман салдырырны аллында не затны билирге тийишлиди?\n7 июля, 2021 - 09:09\nПрививканы этдирирге къалай хазырланыргъа керек болгъаныны юсюнден Интернетде кёп юйретиуле бардыла, соруула уа андан да кёп. Даулашла къозгъаладыла, магъаналы жууапла аздыла.\nРоспотребнадзорну Ара эпидемиология илму-излем институтну илму иш жаны бла таматасыны орунбасары, РАН-ны член-корреспонденти, медицина илмуланы доктору Александр Гореловну Телеграмм социал сетьни «СТОПКОРОНАВИРУС.РФ» каналында басмаланнган интервьюсу бла сизни шагъырей этебиз.\n- Укол этдирирден бир кюн алгъа эмда тюз аны этдиргенлей антигистамин препаратла ичерге тийишлиди деген оюм тюзмюдю? Ол адамны температурасыны кётюрюлюуюнден сакълаймыды, билекни кёпгенин неда аурутханын сынтыл этемиди?\n- Магъанасыз болгъандан сора да ол хата келтиреди. Башха вакциналаны этгенден сора, тинтиулеге кёре, бу препаратла аллергиялары болгъан адамлагъа керекдиле. Алагъа бу дарманланы врачла жазадыла. Башхалагъа ала керекмейдиле.\n- Прививкадан сора санны иссилиги кётюрюлюп, сууукъсурап, башы неда санлары аурусала не этерге керекди?\n- Ол кезиуде адам парацетамол ичсе игиди. Ауругъанны кетерирге неда температураны тюшюрюрге андан кючлюрек дарман керек эсе, ибупрофенни ичерге жарайды. Битеу алып айтханда, бу эки дарман да ауругъанны селейтедиле эмда сууукъ болгъан ышанланы кетередиле.\n- Адам кесин сакълаялмай, биринчи урумдан сора ауруса, не этерге тийишлиди?\n- Ол заманда экинчи урумну этерге керекмейди. Тийишли къорууланыу вакцина этилгенден сора 32-42 кюнден сора башланады. Алай бла кесигизни сакълагъыз.\n- Адамны тамагъы ауругъаны неда тиш этлери къанагъанлары вакцинаны этдирмезге сылтау боламыды?\n- Угъай. Укол билекге этиледи. Прививканы буруннга чачдыргъан тюрлюсю сынауладан ётмегенде алыкъа. Ол къуру да сабийлеге этилликди. Аны чачдыргъанда, бурундан тамакъгъа кетеди вакцина. Ол заманда тамакъны, тиш этлени ауругъанлары тыйгъыч боллукъ эди.\n- Тишлерине къаратыргъа врачха барыргъа хазырланнганла вирус жукъдурургъа къоркъадыла. Биринчиден, прививканы этдирип, ызы бла стоматологга барыргъа керекди деген оюм тюзмюдю?\n- Хау. Адамны тамагъы бек ауруп, температурасы кётюрюле эсе, прививканы этдирирге тыйгъыч жаланда ол боллукъду.\n- Гастрити, аш орун-чеги аурууу болгъанлагъа, къарынлары ауругъанлагъа прививканы этерге жараймыды?\n- Не тюрлю хроникалы ауруулары болгъанлагъа да вакцинаны биринчилени санында этерге тийишлиди. Алагъа COVID-19 тийсе, къыйын аурурукъдула. Хроникалы аурууланы къозгъалгъан кезиулери болгъан заманда, адамла кеслерине бакъыдырып, прививканы алай этдирирге керекдиле.\n- Дарман салдырыргъа келген адам хроника ринитден къыйналады. «Спутник V» дарманны ышанлары уа, белгилисича, сууукъ болуп ауругъанчады эмда бурун бегирек тунчугъады. Аны кетерир ючюн спрей чачдырыргъа керекди. Ол иммунитетни кёбейгенине тыйгъыч боллукъмуду?\n- Биз билгенликден, вакцинаны къарыуу гормонлары болгъан дарманладан азаяды. Ала уа таблеткалада неда уколлада боладыла. Ингаляция неда башха тюрлю дарманла, юлгюге ауругъан жерге сюртген мазьла, кремле, гельле, вакцинаны ишлеуюне тыйгъыч болмайдыла.\n- Дарман салдырырдан алгъа бир тюрлю анализ берирге керекмиди?\n- Угъай. Эм игиси вакцина этдирлик кюн кесигизни халыгъызны тап кёргенигизди. Прививканы этдирирден алгъа врач къарайды, къан басымыгъызны, температурагъызны ёнчелейди, тамагъыгъызгъа эс бурады.\n- Уколдан неда вакцинадан къоркъа эсегиз, нерваланы тынчайтырча дарман ичерге жараймыды?\n- Жарайды. Къоркъгъан заманда къанны басымы кётюрюлюрге боллукъду. Ол заманада прививканы этерге жарарыкъ тюйюлдю. Аны ючюн эрттенликде аны кесигиз юйде да ёнчелесегиз игиди. Кётюрюлюп болса уа, врач буюргъан дарманыгъызны ичигиз.\n- Бир къауум дарманнга аллергиясы болгъанлагъа ковидден прививка этдирирге жараймыды?\n- Аны ючюн прививканы этдирирден алгъа врачха айтыгъыз. Дарманны къауумуна кирген дарманланы араларында, сизни аллергиягъызны къозгъарыкъ компонент болургъа боллукъду. Врач ол неда бу вакцинаны этдирсегиз игиди деп ангылатыргъа боллукъду. Аланы хар бирине къошулгъан препаратла башха тюрлюледиле.\n- Прививкадан сора антителалагъа анализ берирге керекмиди?\n- Мен ангылагъандан аллай борч салынмайды, берирге сюйгенле уа берсинле. Аланы кёплюгю эпидемия жаны бла тинтиулеге керек болады, жамауатда коллектив иммунитет къаллай бирге дери къуралгъанына къарарча. Бир ауукъ замандан ол азаяды, алай клетка иммунитет а къалады адамны чархында. Ол къоруулайды адамны.